text:
Saturday, June 25, 2011
Den Ken y kico bo FE ta ankra?
E DIA DI HUICIO
Segun Scritura Santo, na final di e sistema den cual nos ta bibando actualmente ya pa miles di añanan, lo tin un dia di huicio, of sea, un dia di huzgamento. Y esey lo ta asina leu cu nos por comprende, pa tur ser humano cu a biba ariba e planeta aki, desde Adam te na e ultimo persona cu lo nace.
E Buki di Rebelacion, Capitulo binti, tin un descripcion hopi cla tocante e dia ey. Ey nos por lesa lo siguiente: ( y laga nos sea sigur cu e tempo ey lo yega) Y esaki ta loke e Apostel Juan a scirbi di loke Señor Dios a revela na n’e, e futuro y e final di historia humano ariba e mundo actual: “Y mi a mira un gran trono blanco, y Esun cu tabata ariba dje, pa Kende Su presencia tera y cielo a hui, y no tabatin lugar pa nan. Y mi a mira e mortonan, grandi y chikito, para dilanti di e trono, e bukinan a wordo habri. Un otro buki a wordo habri, cual ta e buki di bida. E mortonan a wordo huzga di acuerdo cu loke nan a haci, manera tabata scirbi den e bukinan. E laman a entrega e mortonan cu tabata den dje, y morto y hades a entrega e mortonan cu tabata den nan, y cada persona tabata huzga di acuerdo cu loke el a haci. Anto morto y hades a wordo tira den e tanki di candela. E lago di candela ta e di dos morto. Y si un hende su nomber no a wordo haya scirbi den e buki di bida, e tabata tira den e tanki di candela.” (Rebelacion 20:11-15).
Claramente amigo y amiganan di tur edad, e cosnan aki a wordo scirbi pa cada uno di nos, sea homber of mohe fo’i tur nacion sin excepcion. Y e proposito pa cual Señor a rebela e berdadnan aki pa nos, ta pa nos repenti y kere e Evangelio di nos Señor y Salbador JesuCristo. Si nos haci menos caso, of sea nos ignora e spiertamento sagrado aki, ta nifica cu nos ta bira lomba pa tur e bendicionnan spiritual di cielo cu lo ta pa tur eternidad; pa nos enfrenta y sigui biba un bida cu nunca a, y no por duna berdadero felicidad. Bashi nos a bini den mundo, y bashi nos lo bai den graf.
Pero pa esunnan cu tende y obedece e Evangelio bendiciona di Dios, nos ta lesa den e Palabra di Dios lo siguiente: “Loke cu wowo no a mira, ni orea a tende, ni a drenta curason di hende, ta loke Dios a prepara pa esunnan c u ta stim’E. Pero na nos, (cu ta kere) Dios a revela nan pa medio di Su Spirito. Pasobra e Spirito ta envestiga tur cos, asta e profundidadnan di Dios.” (Lesa 1 Corintionan 2:6-16 sin falta)
Posted by Bicento & Betty Henriquez at 2:48 PM No comments: Links to this post
Sunday, June 12, 2011
NEGLIGENCIA
Un di e plasernan grandi cu nos tin ta di subi nos auto y keiro den e espacionan rond di nos bunita isla Aruba y explora, esdici, mira loke ainda nos no a mira, y admira e grandesa di Dios, E Tata Eterno Kende a crea e mundo, door di Senjor JesuCristo Su Yiu. (Hebreonan 1:1-3)
Bicento ta gusta cana wak p'aki y p'aya y "peep" den e buraconan cu naturalesa y creacion a forma den e barancanan! " Tene Cuidou! Por tin un Boa di Aruba ta scondi den un di e buraconan ey!"
AWOR, pa loke Palabra di Dios ta bisa tocante: NEGLIGENCIA
Nos tabatin algun mensahe na unda nos a enfatisa e doctrina di fe. Y nos por sigui hopi mas tocante e doctrina ey, pasobra tur otro siñansa fundamental ta mara na e fe. Separa di fe den nos Señor y Salbador JesuCristo, ta impusibel pa nos agrada Dios. P’esey awe nos lo papia tocante negligencia.
Den Hebreonan 2:1-3, nos por lesa lo siguiente: “P’esey nos mester paga mas atencion cuidadoso na e loke nos a tende pa nos no drief y pasa bai. Pasobra si e mensahe papia door di Angelnan a keda firme, y tur violacion y desobediencia a ricibi su castigo husto; con nos lo scapa si nos neglisha (of ignora) un salbacion asina grandi?”
Amigonan stima pa nos Tata Celestial, y pa JesuCristo Kende a duna Su mes boluntariamente pa libra nos di picanan mediante Su morto ariba un crus. Ta na nos cu ta na bida awe e spiertamento serio ey ta dirigi.
Masha hopi hende aki den Antiyas y Aruba, a tende e Evangelio bes tras bes. Corda bon cu e palabra “Evangelio”, ta nifica Bon Nobo, of Bon Noticia. Y e bon noticia ta, cu nos por ricibi pordon di tur pica, si nos repenti y acepta e Yiu di Dios como nos único Salbador. Awor: Kico negligencia of ignora ke men? Realmente tur dia nos por experimenta e nificacion di e palabranan ey. Na e momento aki mes cu mi ta scirbiendo e mensahe aki, mi esposa ta ocupa den cushina cu hasimento di cuminda. Anto e ta cende e stove y ta pone un wea cu sea pisca of carni of algo otro. Pero kico lo pasa si e bai hasi otro trabao y neglisha e wea cu ta riba candela? Wel, nos tur por tin un idea di kico lo pasa despues di un poco tempo. E cuminda lo bira carbon den e wea, etc., etc. Ma esey ta algo cu pronto por wordo regla door di cumpra otro wea y otro alimento.
PERO, relaciona cu e Evangelio bendiciona di nos Señor, nos ta lesa lo siguiente den Scritura Santo: “Con nos lo scapa si nos neglisha un salbacion asina grandi?” E mensahe y e spiertamento cu nos ta ricibi den e declaración ey ta: “cu no tin scapatorio.” Durante e corto tempo cu mi a biba, mi a tende tocante otro oportunidad despues di morto. Asta nos a wordo siña cu tin un lugar purgatorio, na unda un persona cu muri cu picanan sin confesa, e lo tin cu pasa un tempo den e candela di purgatorio te ora cu el a wordo purifica di tur su picanan. E siñansa ey no ta existi den Beibel, y ademas e ta contradici e Evangelio di gracia di Dios. E siñansa cla y persistente den e Palabra di Dios ta: Cu cualke persona cu tende e mensahe di pordon y bida eterno cu ta solamente den nos Señor y Salbador JesuCristo. Y esun cu tende siendo convenci dor di e Spirito Santo di Dios. Y e persona aki, ken cu e por ta, lo admiti cu e ta un pecador perdi.
Anto e ta repenti di su picanan, y e ta pone su fe absoluto y completo den nos Señor Jesus, e persona ey ta ricibi pordon di tur su picanan, y e lo cuminsa den un bida nobo. Beibel ta yama e transformacion ey: Regeneracion, of Nace di Nobo. Sea cu bo ta un persona di basta edad, of un hoben, of un mucha na e edat di comprendemento, etc. Den tur caso for di e momento ey, bo ta un creación nobo. Y no ta importa con educa un persona por ta; sinembargo e ta manera un baby spiritual, y tin mester di e lechi spiritual pa e por crece y bira un adulto spiritualmente segun Scritura. (Lesa Efesionan 4:1-16 y tambe 1 Corintionan 12:12-31).
Awor un spiertamento di amor den Cristo. Y e ta bai tocante nos mensahe pa awe cu ta cuminsa cu e palabra negligencia. Masha hopi almanan precioso aki na Aruba y Antiyas, y rond mundo ta permiti pa e peliger grandi aki vence ariba nan. Y ta esaki: Hopi hende di tur edad, ora cu e tende e mensahe di Evangelio lo bisa den nan mes, of na un y otro: BERDAD, esey ta un bon mensahe cu bunita palabranan, etc., pero kico ta pasa? Nada; e persona ta sigui hiba e mes un bida sea religioso of no religioso. Ma e no ta obedece Dios mediante di repentimento y fe den nos Señor y Salbador JesuCristo. Pues, e ora ta e mes un sentencia aki ta keda, esta: “CON NOS LO SCAPA SI NOS NEGLISHA UN SALBACION ASINA GRANDI?
Te otro biaha, corda communica cu nos si bo a lesa e mensahe cortico aki. Comparti bo pensamentonan cu nos pa nos un edifica e otro den nos temponan dificil den cual nos ta. {2 Timoteo 3:1-9} Nos email ta: cjwmitesoro@gmail.com of bettyratzlaff@hotmail.com
Posted by Bicento & Betty Henriquez at 7:08 AM No comments: Links to this post
Subscribe to: Posts (Atom)


c: text/html

text:
E pueblo a kuminsá murmurá kontra Hesus, pasobra El a bisa: ‘Ami ta e pan ku a baha for di shelu!’ P’esei nan tabata komentá: ‘Ma n’ ta Hesus, yu di Hosé, esei? Nos no konosé su mama i su tata? Pakiko e ta pretendé anto ku el a baha for di shelu?’ Hesus a kontestá nan: ‘Basta murmurá entre boso. Niun hende no por bini serka Mi, si mi Tata ku a manda Mi no hal’é serka Mi; anto Ami lo lant’é for di morto riba e último dia. Ta skibí den buki di e profetanan: “Dios lo siña tur hende.” Tur ku a skucha Tata i siña di djE ta bini serka Mi. No ku niun hende a yega di mira Tata; ta solamente Esun ku ta bini di Dios a mira Tata. Mi ta sigurá boso: esun ku kere, tin bida eterno. Ami ta e pan ku ta duna bida!
Boso antepasadonan a kome mana den desierto i nan a muri! Ma esaki ta e pan ku ta baha for di shelu; si un hende kome for di dje, e no ta muri. Ami ta e pan bibu ku a baha for di shelu. Si un hende kome e pan akí, e ta biba pa semper. E pan ku Ami lo duna ta mi mes karni, ku Mi ta duna pa mundu haña bida!’

robotstxt: allowed

filter: keep


text:
Kralendijk - Riba djabièrnè 17 di novèmber 2017, alrededor di 5 or di mainta, dos entrada hudisial a tuma lugá den e barionan Nikiboko i Tera Kòrá. Den bario di Nikiboko a hasi 2 detenshon.
Un hòmber di inisialnan J.J.M. di 28 aña di edat, sospechá pa atrako, i menasá i un hòmber di inisialnan J.A.M. di 26 aña di edat, sospechá pa poseshon di arma di kandela i infrakshon di lei di opio. Aki a konfiská entre otro un arma di kandela i supstansianan prohibí. Den bario di Tera Kòrá a detené un dama di inisialnan S.A.A.P. di 20 aña di edat, relashoná ku poseshon di arma di kandela.
Riba djasabra 18 di novèmber 2017 a drenta keho di ladronisia di un skuter na altura di Kaya Nikiboko Sùit. Ta trata di un Gilera Runner kòrá ku pretu, numerá MF-1878. A mira e skuter aki último riba djasabra 11.45 di anochi.
Alrededor di 4.30or di atardi a drenta keho di ladronisia di un baiskel for di un kas situá na Kaya C.E.B. Hellmund. Deskonosínan a kòrta e kandal di e baiskel i bai kuné. A bai ku e baiskel aki entre 11 or di mainta di 3or di atardi.
Den oranan di atardi riba djasabra 18 di novèmber a tene un kòntròl di tráfiko na altura di Kaya International i Bulevar Gobernador Nicolaas Debrot, aki a skirbi diferente but pa entre otro falta di papel di seguro, reibeweis i falta di lus.


text:
Diaranson ultimo a yega Dr. Horacio E. Oduber Hospitaal un mucha di apenas 5 aña di edad cu lesionnan grave tur rond di su curpa. Su situacion a empeora den e oranan cu a sigui te cu el a bay den coma. E lesionnan a duna indicacion di tortura, pa cual a envolvi Polis mesora. Awe diabierna atardi e mucha Rishandroh Anastacia di 5 aña a fayece na Hospital. Su tras a sigui mesora detencion di su mama di inicial F. y su Padrastro di inicial M. Ambos ta encarcela y lo mester responde pa e sospechonan cu tin contra nan.
Famia di parti di su tata biologico a conta cu e mucha a yega Hospital cu weso di pols kibra, weso di schouder kibra, 2 ribchi; un di cada banda; kibra, bekkennan gescheur, kemadura di awa cayente, hersenbloeding di sla na cabes y riba dje a test positivo pa uzo di marihuana!
Segun version di famia di e tata, cu e mama lo a gaña autoridadnan cu e mucha a cay hungando den speeltuin. Algun di e fracturanan descubri no ta di casonan actual, sino di situacionnan bieu pero cu ainda no a cura di dje y nunca a hib’e Hospital pa ricibi tratamento medico. Famia a pidi pa Husticia pasobra imposibel cu un mama por tortura su mesun yiu di 5 aña di e forma aki, te cu ta mande den coma.
E mesun famia ta sigura cu tin mas ruman di e criatura aki cu ta scondi o sea cu nan tata tin simannan sin mira nan of no ta hayando acceso pa mira su yiunan. Riba esey Ministerio Publico a contesta cu no por bisa nada ainda. Locual si a confirma ta cu e mucha berdaderamente a fayece y cu su mama y “stiefvader” ta den man di husticia pa investigacion.
Husticia ta sospecha cu sea e mama, e Padrastro of ambos, lo por ta envolvi sea directamente of indirectamente cu morto di e criatura. Pesey mes Fiscal di Ministerio Publico a opta pa tuma e curpa den beslag pa Patologo por haci autopsia.


text:
Corte Comun di Husticia di Aruba, Corsou y Sint Maarten y di Boneiro, Sint Eustatius y Saba (Corte), a presenta su Relato Anual pa aña 2017 na prensa diaranson 23 di mei. E aña aki Corte ta ofrece publico en general un relato anual interactivo. E edicion aki ta special pa motibo cu banda di e entrevistanan skirbi, locual ta usual, tambe por mira e imagennan di video di e entrevistanan aki. Tema di e Relato Anual di 2017 ta: ‘Resistencia’. Consecuencianan di horcan Irma y esfuerso di coleganan di Corte pa sigui garantisa hurisprudencia, a pesar di e circunstancianan sumamente dificil. P’esey esaki tabata e inspiracion pa duna e Relato anual di aña 2017 e tema aki.
Personal di Corte
Na 2017 a bin cambio den composicion di e cuerpo di maneho di Corte. Eunice Saleh, kende tabata vice-presidente di e oficinanan na Corsou y Boneiro a keda nombra como presidente. Peter Lemaire a asumi e funcion di vice-presidente di e oficina na Sint Maarten, despues di a ocupa e mesun funcion na e oficina na Aruba pa algun aña. Algun miembro nobo a keda nombra den e cuerpo di maneho. Esakinan ta: Mauritsz de Kort como vice-presidente di e oficinanan na Corsou y Boneiro, Jaap Sap como vice-presidente di e oficina na Aruba y Coryse Barendregt, kende tabata manager di e oficina na Corsou, a keda nombra como director di operacion. Den e relato anual di 2017, miembronan di e cuerpo di maneho ta refleha riba nan experiencia durante e prome aña den nan funcion nobo.
E Relato Anual di aña 2017 ta brinda e posibilidad pa sera conoci cu algun ‘Personal di Corte’, pa medio di imagennan di video di e entrevistanan sosteni. Por haña un bista di experiencianan di un “raio” (“rechterlijke ambtenaar in opleiding”: funcionario hudicial den training), den su training pa bira hues. Banda di esaki dos hues ta splica algun caso bastante impactante di Aruba (Lunah) y Corsou (casonan moral). Tambe por sera conoci cu dos colega, cu hunto tin mas di 60 aña di servicio na Corte, den e capitulo ‘Personal di Corte’. Finalmente nos ta mira bek riba horcan Irma, hunto cu un colega cu a experencia e horcan. E ta e ultimo persona cu a bandona nos edificio monumental “Courthouse” na Sint Maarten y alabes e prome cu a bay tuma nota di e daño ocasiona, na momento cu Irma a caba di pasa. Den un entrevista conmovedor, e ta describi su experiencianan, su sentimentonan y con e, como griffier di vice-presidente di e oficina na Sint Maarten, a tuma parti na e prome sesionnan di Corte den prizon, algun dia despues cu e horcan a caba di pasa ariba Sint Maarten.
Huesnan local
Den 2017 a continua cu e maneho di Corte pa atrae mas hues local. E proceso di seleccion, cu a start den 2017, tabatin como resultado cu un candidato di Aruba a cuminsa su training pa bira hues na 2018 na Corsou. Den 2017 a yena en total 6 espacio pa training den e trayectonan “rio” (“rechter in opleiding”: hues den training) y “raio”. Dos candidato den training a bay Hulanda na 2017 pa finalisa e ultimo fase di nan training.
Cantidad di caso
Na aña 2017 a entrega un total di 44.067 caso na e Cortenan di Prome Instancia. Na Aruba a drenta 11.427 caso, Corsou 26.105, Sint Maarten 4.499 y BES 2.036. Na 2016 a entrega un total di 37.510 caso, pues, tabatin un crecemento di 17%. Principalmente e subida di 24% di casonan penal a atribui na e subida aki. Na 2017 a procesa 22% mas caso, den comparacion cu 2016. E subida mas substancial (65%) ta den Derecho administrativo (casonan di belasting) na tur oficina. E subida ta consecuencia directo di e cantidad di casonan pa aña na e diferente oficinanan.
E totalidad di casonan den apelacion cu a entrega a baha cu mas o menos 8%, di 811 den 2016 pa 743 den 2017. Por observa e bahada aki principalmente den casonan civil (-16%) y casonan di ambtenaar (-9%). Esaki ta un nota positivo, ya cu e cantidad di casonan, di e categoria aki, conclui den prome instancia ta mustra hustamente un subida. Esaki ta implica cu e persona cu tabata busca su derecho aña pasa, tabatin menos biaha un motibo pa apela toch, despues di e veredicto den prome instancia.
Realisacion di Plan anual 2017
E plan anual di 2017 ta haci mencion di e intencion di Corte su cuerpo di maneho pa pone enfasis riba profesionalismo y un operacion mas comercial. Den e Relato anual di 2017, Corte ta mira bek riba e proyectonan plania y ta amplia ariba algun di nan. E proyectonan ta keda categorisa den cuater tema central: mehora accesibilidad na hurisprudencia, salvaguardia confiansa di e ciudadano den hurisprudencia, stimula profesionalismo y calidad y finalmente, mehora servicio na cliente. Ta menciona si e proyecto a logra, si ta continua cun’e den 2018 of ta sigui cun’e mas den futuro. A dedica extra atencion na entre otro GEAR (un sistema di registro di caso desaroya door di Corte, cu mester soru pa casonan cu drenta keda procesa di forma mas eficiente), haci procesonan di trabou LEAN (“Leren Echt Anders Denken”: siña pensa diferente di berdad) y minimalisa desperdicio y e alohamento di e oficinanan na islanan BES y Sint Maarten.
Finanza
Corte a sera e aña financiero cu un perdida di f 1,503 miyon. Pa un parti hopi importante esaki ta consecuencia di inversionnan necesario den digitalisacion y automatisacion (sistema pa registro di caso GEAR) di Corte, preparacion di un provision en conexion cu miembronan di personal cu tabata malo pa largo tempo y dianan di vakantie no-tuma, pa asina keda garantisa continuidad di hurisprudencia y tambe e gastonan adicional debi na horcan Irma na Sint Maarten. Gastonan extra debi na posibilidadnan limita di biahe, organisacion di un conferencia internacional y limpiamento di e archiefnan na e oficinanan di Aruba y Corsou tambe a contribui na esaki. Lo acapara e contratiempo aki for di Corte su Capital Propio.
Un y tur por lesa y wak e Relato anual 2017 digital y interactivo di Corte. Link: https://indd.adobe.com/view/cf3b9619-39b0-4722-b825-51c3cf26b4c9


text:
Manera ta conoci, pa hopi aña Gobierno a traha riba e asunto aki, na unda ta detene personanan ilegal riba nos isla, despues di controlnan cu ta wordo haci pa autoridadnan, y nunca tabata tin un facilidad adecuado cu por a tene nan aden.
Gobierno a haya hopi critica di CBT, pa e hecho cu no tabata tin un lugar pa tene nan. Y awo, Aruba ta conta cu, no solamente un centro di detencion, pero un lugar na unda trahadornan por traha den un manera mas optimal y brinda mas servicio.
Segun Minister, algo hopi importante pa realiza ta ora un hende ta ilegal riba nos pais, autoridadnan lo tene nan den Vreemdelingen Detentie solamente si ta necesario pa e keda den detencion den casonan cu tin posibilidad cu nan lo purba huy, y sconde pa no sali for di e pais.
Lamentablemente, autoridadnan ta mira mas y mas hende cu ta wordo deteni despues di keda ilegalmente na Aruba, cu ta personanan cu no por keda cas, sino mester tene nan den detencion. Y pa e hecho aki, Minister ta hopi contento cu nan ta asina leu cu e centro. E ta gradici su coleganan, specialmente Minister Sevinger, cu departamento a haci nan esfuerzonan pa cumpli cu e proyecto, como tambe compania di construccion.
Minister Dowers kier a informa cu pa ultimo aña por a mira, specialmente si compara cu 20 aña pasa, semper tabata tin un problema di ilegalidad, na unda tin un temporada cu mas Colombiano tabata ilegal, y awendia por a constata cu tin mas Venezolano ilegal.
Den ultimo dos aña un total di 3 mil persona a wordo nenga pa drenta Aruba asina cu nan a yega aeropuerto, y mas cu 1.200 persona ilegal cu a wordo deteni den ultimo dos aña, segun e Minister, enberdad e cifra ta halto, y na aña 2016 nan a registra riba 800 ilegal, y gran parti tabata di Venezuela.
Esaki no ta nifica cu esey ta e unico pais cu ilegalnan ta bin, pero si e reto ta grandi pa percura cu nan no ta keda biba akinan. Nan a duna un señal hopi cla cu nan kier menos hende bin Aruba y keda ilegal, y nan a reduci e risico cu asunto di ‘carta di garantia’ y percura pa si un persona no cumpli cu rekisitonan financiero nan no por drenta.
E hecho ta keda cu tin un problema social/economico hopi grandi na Venezuela, y autoridadnan mester keda cumpli cu e trabaonan aki tur dia, nan tin limitacion riba cantidad di hende cu por keda den e centro, pasobra ta depende di cantidad di hende cu ta wordo deteni den un dia, pero esaki ta keda un instrumento hopi valioso pa haci e trabao y riba tur cos, por trata e personanan aki di un manera humano y segun tratadonan internacional cu mester atene na dje.
E centro por acomoda casi 40 persona y esaki ta nifica cu autoridadnan por deporta nan hopi lihe, e unico dificultad cu mester tene na cuenta ta ora ta trata di hende muher, pasobra nan no por wordo cera hunto cu hende homber, kiermen nan capacidad ta baha un tiki.
Proceso di deportacion ta depende di unda e persona ta bin, si ta trata di un pais mas cerca, esaki ta bira mas facil, mas cu claro si e personanan aki coopera y nan papelnan ta na ordo. Si nan tin medionan financiero, nan lo bandona e pais riba nan mesun gastonan, pero si nan no tin esaki, Gobierno ta paga pa deporta nan. Esaki a wordo traha den presupuesto, pero sa tin ocasion cu esaki ta bira hopi caro, specialmente den casonan di personanan cu ta bin di China of Filipinas.


text:
ORANJESTAD – E siman aki lo conta cu 6 tremendo partido di baseball local Campeonato di baseball AA, organiza pa Amateur Baseball Bond Aruba (ABBA) lo continua e siman aki cu 6 partido candeloso. Manera anuncia siman pasa, ABBA a haña nan ta para e campeonato algun dia, despues di un susedido no positivo riba veld, riba cual nos ta prefera di no bai den detayes. Nos a sinta na mesa cu e partidonan envolvi y a traha hunto pa continuacion di e deporte. Principalmente pa esaki sigi den un atmosfera positivo pa tur hende
Tur wega lo tuma lugar na Nadi Croes / Crismo Angela Ballpark. Manera cu ricibi informacion cu Joe Laveist Ballpark, cual tin trabaonan ta tumando lugar riba e veld, ta cla, nos lo tin weganan di baseball riba tur 2 veld.
ABBA kier a hasi un invitacion na pueblo di Aruba pa jega veld, pa asina bin anima boso ekipo y hungador preferi.


text:
E siman aki Minister di Enseñansa, Dr. Rudy Lampe a anuncia cu a nombra Ryan Maduro como Director General di Colegio Profesional Intermedio “E.P.I”, un di e institucionnan educacional di mas importante di Aruba. Awendia hopi biaha ta dificil pa hobennan cu un diploma di MAVO of HAVO haya trabao, pero si nan tin un diploma di EPI, cu ta e unico scol na nivel MBO di Aruba, cu mesora e mercado laboral ta habri pa e graduado. A recluta Ryan Maduro via un proceso habri y transparente, cu un commission di reclutacion independiente for di Gobierno. Nan a dicidi unanimamente pa eligi Maduro na cabes di e scol, cu ta conta cu mas di 1300 alumno den diferente unidad y disciplina di enseñansa.
Ryan Maduro a crece den Colegio EPI, e conoce di paden y pafo. El a forma parti di e Management Team di Unidad di Hospitalidad y aworaki ta haya un encargo nobo y den su man ta pone e futuro di e instituto aki. Ta bon pa agrega cu recientemente Ryan Maduro a logra termina su estudio na nivel “Master Degree” den Educacion pa Adultonan. Esaki separa di tur su otro logronan y diplomanan den e ramo di enseñansa y liderazgo.


text:
BOSTON – Diamars anochi Xander Bogaerts tawata for di e alineacion di Manager di Red Sox John Farrell ora cu Boston a topa Yankees na cas.
Despues di algun serie pafo di cas cu no mucho bon resultado, Orioles y Blue Jays a tuma un ventaha di 2 wega y mey di sigui pa Detroit Tigers cu ta cabes-cabes pa un wild card spot. Red Sox no por perde weganan na cas.
Di otro banda Red Sox, di weganan cu falta na cas un total di 16 wega lo ta contra teamnan cu ta bow .500 of cu a posiciona nan mes como bendedor, como den e caso di Yankees cu a bende nan mihor hungadornan enbusca di hobenan cu lo carga e organisacion den futuro. E otro 6 weganan lo ta contra teamnan di Orioles y Blue Jays, cual Boston mester gana pa por hanja un chens di jega playoff.
Ainda tin opportunidad pa e ekipo di Red Sox jega October pero nan lo tin cu gana, Xander Bogaerts ta back den alineacion awenochi y e partido lo ta envivo atraves di Telearuba canal 23 pa 7:10pm


text:
Mihó ehekutivo di Lujo, etc Privá di e Karta di Meta di e Stat di Lama, Claim Avion Avion di e Grupo di Hür di trabou 866-780-3675 pa e sektor espasial kita e flornan marcia pasahero bashí pal'i oferta di hotel Banda di Mi. Bo kiko ta e nesesidat di hura, mientras tratado di reserva un meta di e último into pa yuda den un konferensia di negoshi òf na hiba su famia pa un fiesta aki parada?
Lista Di Sirbishi Ku Ta Ofrece
Pa Medio Di Midí For Di Un Je Privá Charter
Bashí di e firma di un Je Privá Charter
Its privá di e Karta di Meta vs. Promé Klase Di Carolina Komersial
No tin kulpa, meskos ku e agente di reserva di kasi tur e avion komersial e tabata ku no tin request, di onor, maske e otro vários di onor pòrnada, miéntras ku e búskeda na su lugá ib un par di menos. Aki aerolíneas ofresé di onor pòrnada na ehekutivo ku ta dediká na to te na un suma piedranan pa nan. Sinembargo, esaki no ta nifiká ku bo tin e reunion di e reunion òf na e fiesta ku tabata sperando na.
Por fabor den kontakto ku nos
Aparesé den kontakto ku nos si bo tin bo bula den LAMA kita un kortiku stipulá. Nos ta kla pa leve man di destinashon kla pa nos je privá di aire for di e karta di OklahomaCity HAYA servisio di meta. Bo stim'di onor commodo ofrece un forma rutina. Normalmente topa palabranan di onor e ehekutivo òf den klas basis di otro avion. Manera ta ofrece sirbishi e bint'ora di dia, por reserva di nos avion privá pa hür di e Stat riba Lama Lama inclui un or òf asina pa or di salida. Nos tin un abundantemente barkunan di its privá, conexion di su stat ku e restu di Amerika dia di dia. Ta hasi, nos ta duda si un biaha di reserva di onor di elos komersial bai biaha ku a biaha ku nos.
Extrae asunto spesial
Por fabor den kontakto ku nos si bo ta buskando riba e último menos di bashí di e firma di Avion trata banda di mi Lama Copy, Lama, i a deseá e mihó presentashon. Kier seguro di ningun di nos elos despegue ku un asiento desocupado. Ta pa e motibu aki ku ta ofrece deskuento di bai ariba nos preis barata riba palabranan di onor. Ku nos pa medio di su banda, bo ta retirá gusta si bo ta e kriadó di avion, i warda e tapa ta uza malu palabranan.
Lista di Públiko i ta Privá, kaminda di Aterisahe banda di bula di je di transporte aéreo den e aeropuerto Il Rutgers World Kunuku di aviashon di e Stat riba Lama tambe konosí komo Lama, Canadiense, Eiland, Pottawatomie Count https://www.okc.gov/business/airports
E Stat Di Lama, Betania, Wheatland, Speaker, Redonda, Nico Park, Yukon, Mustang, Choctaw, Ons, Naaste, Orman, Orkidia, Pasante, Titel, Real, Kara', Otro, E Stat Di Union, Ccloud, Di Reino, Chin, Prominente, Blanca, Washington, Guthrie, Conseho, Bar, Media, Wellston, Miho, Karchi, Debe, Marcel, Lexington, Past, Shawnee, Di mitar luna, Resumen, Mike, Kingfisher, Angsten, Pipa di pas, Care, Acom, Cola, Chickasha, Zonder, Aleu, Verder, Aire, Dor, Mete, Moral, Toyan, Chispa, Brede, Earlsboro, Prins, Linda, Gracemont, Maysville, Hunto, Nina, Davenport, Omega, Aser, Palu, Ga, Pago, Masal, Bias, Roland, Sint Lus, Muda, Sensei, Gara, Honger, Fiel, Maduro, Evento, Stille, Smile, Laba, Triple, Stroud, Greenfield, Rush Spring, E pal'arqueadas, Alberto, Den Paul Aleu, Den, Doodles, Bastante, Krio, Lucia Co, Using, Hitchcock, Stamford, Konawa, For Abb, Mila, Comenta, Pedro, Covington, Tonga, Ley, Elmer Kita, Pero, Eakly, Waukomis, Fletcher, Dept, Trommel, Karel, Wewoka, Shamrock, Wynnewood, Paint, Glenroy, Starting, Malo, Stima, Aparece, Drumright, Ruman, Fòrti, Alle, Akinan, Canada, Kolonia, Marris, Algun, Sasakwa, Francesco, Ada, Fall, Weatherford, End, Kennen, Oilton, Haber, Ocean, Russu, Datum, Sabel, Holdenville, Bisto, Alma, Southard, Duna, Online, Marine, Home, Off, David, Reda Baranka, Ratliff Kita, Fitzhugh, Home, Menu, Inning, Mainshi, Telling, Click, Bisti Den E Serunan, Suafel, Oakwood, Wetumka, Pawnee, Haltu, Cantón, Lange, Salú Parque, For Still, Transporte, Atwood, Ringwood, Gram, Lawton, Alle, Kruin, Charlton, Furlan, Mes, Mentor, Dougherty, Fittstown, Kellyville, Nationaal, Fairview, Illegale, Comarca, Goltry, Curvin, Motibo, Cleo Spring, Eiland, Rason, Anonimo, Milk Kreeg, Tutela, Paga, Cache, Lema, Controle, Centrum, Pre, Can Spring, Luna, Fairfax, Walters, Idioma, Faxon, Varida, Mainshi, Romar na, Care, Colga, Catalogo, Wapanucka, Non, Length, Waynoka
E mihó kos a hasi mi area ta parti di e bida di Anochi, Restorant i Hotel di Edicion


text:
Hasi Otro Hende Felis ku Bo Smail
ORA un hende smail ku bo di orea pa orea, kon bo ta reakshoná? Kasi sigur abo tambe lo smail kuné i lo bo sinti bo mas kontentu. Sí, un sonrisa sinsero, sea di un amigu òf di un hende ku bo no konosé, ta kontagioso i ta pone bo sinti bon. Un señora ku yama Magdalena a bisa: “Georg, mi defuntu esposo, tabatin un sonrisa ku ta pone bo sinti bon. Ora nos tabata wak otro, mi tabata sinti un trankilidat i siguridat.”
Un smail sinsero ta muestra di sintimentunan positivo manera alegria, felisidat i goso. Sin duda, nos “smail . . . ta parti di nos naturalesa,” segun un artíkulo ku a sali den e korant online Observer di Association for Psychological Science. E artíkulo a bisa ku asta un bebi resien nasí por “komprondé bon ki mensahe un ekspreshon di kara ta transmití.” E artíkulo a bisa tambe: “No ta informashon práktiko so un smail ta transmití na hende, sino tambe informashon ku ta influensiá nan komportashon.”
Investigadónan na e Universidat di Harvard na Merka a studia un grupo di pashènt di edat avansá i nan reakshon na e ekspreshon di kara di e personal médiko. E investigadónan a bisa ku ora e pashèntnan tabata sinti ku e ekspreshon di kara di e personal médiko “tabata transmití kariño, interes i empatia,” e pashèntnan tabata sinti nan mas satisfecho i nan salú mental i físiko tabata mehorá. Pero ora e personal médiko no tabata kariñoso, e salú di e pashèntnan tabata bai atras.
Ora bo smail, bo ta hasi bo mes tambe un fabor. Dikon? Pasobra estudionan ta indiká ku bo ta haña mas konfiansa i felisidat i ménos strès. Pero un kara rabiá por tin un efekto nèt kontrali.
NAN SMAIL “TABATA LANTA MI ÁNIMO”
Magdalena, kende nos a menshoná na prinsipio di e artíkulo akí, tabata un Testigu di Yehova. Durante Segundo Guera Mundial e nazinan a manda e ku vários otro miembro di su famia na e kampo di konsentrashon di Ravensbrück na Alemania pasobra nan a nenga di aseptá e ideologia nazi. Magdalena a bisa: “Tabatin biahanan ku e wardadónan di prezu tabata prohibí nos di papia ku otro prezu. Pero nan no tabatin kontrol riba nos ekspreshon di kara. E simpel echo ku mi mama i mi ruman muhé tabata smail ku mi, esei so kaba tabata lanta mi ánimo i duna mi forsa pa sigui perseverá.”
Podisé bo ta sinti ku e ansiedatnan di bida no ta duna bo masha motibu pa smail. Pero kòrda ku bo sintimentunan ta influensiá bo pensamentunan. (Proverbionan 15:15; Filipensenan 4:8, 9) Pues, maske ku kisas no ta fásil pa konsentrá riba kosnan positivo i agradabel, purba di hasié ki ora ku ta posibel. * Kiko por yuda bo? Lesamentu di Beibel i orashon a yuda hopi hende pa logra esei. (Mateo 5:3; Filipensenan 4:6, 7) Bo tabata sa ku Beibel ta menshoná e palabranan “felis” i “goso” sientos di biaha? Pues, lo ta bon pa lesa un òf dos página pa dia. Ken sa, kisas esei lo yuda bo smail mas tantu.
Ademas, no warda te ora un hende smail ku bo. Tuma inisiativa, smail ku otro hende i drecha nan dia. Sí, mira bo smail komo un regalo di Dios ku por hasi tantu abo mes komo otro hende mas felis.
^ par. 8 Wak e artíkulo “Abo Tin un Bankete Konstantemente?” den e ¡Despertad! di novèmber 2013.


text:
Dos hoben pelotero Arubano a haya scholarship di baseball pa atende Carl Albert State College na Merca.
E dos peloteronan Joshua Simon y John-Michael Halley pronto lo sali pa Merca pa asina continua cu nan estudio y deporte preferi. Den presencia di mayornan orguyoso, representante y invitadonan presente ambos a firma nan contract.
Nos di 297sports kier a felicita y alabes desea Joshua y John-Michael Halley hopi exito den nan estudio y carera. Cu nos Bon Creador ilumina boso trajectoria pa e soño tan anhela.


text:
Willemstad—Dama ku tabata manehá e vehíkulo ku a aksidenta na e bahada di Seru di Domi den direkshon di Nijlweg mester a wòrdu transportá pa Poli despues di a sufri leshon.
Ayera den oranan di atardi un dama manehando un vehíkulo bahando e seru di Domi den direkshon di Nijlweg a kore den skual bai bòltu ku e vehíkulo den e pida mondi. Debí na e aksidente e dama shofùr a sufri leshon i mester a sake for di e vehíkulo bai Poli kuné. Ku un kran a trèk saka e vehíkulo for di den e mondi pa despues bai baha esaki na kas di e dama shofùr. Forensys a keda enkargá ku e aksidente.


text:
No por sigurá studiantenan un “stageplek”
Mas problema den enseñansa
Enseñansa ku mester ta un prioridat di nos gobièrnu tur dia di nobo ta lanta ku un òf otro problema sin ku nos ta mira un solushon na horizonte.
Últimamente frakshon di MFK a keda aserká pa un grupo di studiante, mayoria studiante di MBO, ku ta duna di konosé ku nan tin chèns di pèrdè nan aña eskolar atrobe pasó ningun kaminda no tin espasio pa nan por kore nan stage. Òf si nan logra haña un lugá mes esaki no ta kuadra ku nan estudio. Hopi biaha pa nan no pèrdè nan aña eskolar nan ta tuma esaki ku konsekuensia ku nan no ta siña nada nobo ora nan kore stage. Studiante nan ta aserká tantu kompanianan privá i tambe instansianan di gobièrnu sin éksito.
Pa e motibu aki Frakshon di MFK a hasi e siguiente preguntanan na sra. Minister Dick.
- Minister ta na altura di e problema di stageplek?,
- Minister ta na altura ku e studiante ku no haña un lugá pa kore stage tin chèns di pèrdè nan aña di estudio?
- Minister tin un bista kuantu instansia di gobièrnu ta tuma studiante pa hasi nan stage i esnan ku no ta tuma studiante kiko ta e argumento pa no hasi esaki?
- Kiko Minister ta pensa pa hasi pa trese un solushon den esaki?
Den e mesun rosea nos mester apuntá ku no ta ku stageplek so tin problema den enseñansa pero tambe ku na e momentunan aki tin un grupo di studiante ku a apliká pa bai studia den region ku ta den un strès paso ainda mester wak ku gobièrnu tin sufisiente sèn pa kumpli ku tur e petishonnan òf lo mester bai apliká e sistema di loting (o ken ta mihó amigu di ken).
Na mes momentu Frakshon di MFK ta kere ta bon pa Minister sali splika dikon atrobe ta anunsiá un subida di collegeld na universidat i tambe ku tin un grupo di studiante ku ta hañando nan sèn di finansiamentu muchu lat ku ta pone ku nan no por kumpli ku entre otro pago di nan estudio.
Frakshon di MFK ta spera ku mas pronto posibel e Minister lo kontesta frakshon di MFK den Parlamento riba e preguntanan i aklarashon riba e diferente puntonan ariba menshoná.


text:
Ora nan a yega serka e multitut, un hòmber a aserká Hesus, hinka rudia su dilanti i bisa: ‘Señor, tene mizerikòrdia ku mi yu hòmber, e ta sufri hopi; e ta kai djimpi i vários be el a yega di kai den kandela i den awa. Awor mi a tres’é pa bo disipelnan, ma nan no por a kur’é.’
E ora ei, Hesus a bisa: ‘Esta un generashon sin fe! Esta un generashon perverso! Ta kuantu tempu mas Mi tin ku keda huntu ku boso? Pa kuantu tempu mas Mi tin ku sigui soportá boso? Trese e mucha pa Mi!’ Hesus a skual e demoño seriamente i el a sali for di e mucha. E mucha a kura for di e momento ei.
E disipelnan a bin puntra Hesus den privá kon bini nan no por a saka e spiritu for di e mucha hòmber. Hesus a kontestá nan: ‘Pasobra boso ta hende di poko fe. Mi ta sigurá boso: si boso fe tabata mes chikí ku un pipita di mòster, boso lo a bisa e seru ei: “kita bai for di aki i bai aya!”, i e seru lo a hasié tambe. Nada lo no ta imposibel pa boso.’


text:
Bo tin problema regularmente ku drumimentu?
Biba Salu - Porehempel ta dos or marduga y ya bo tin un par di ora kaba den kama sin por pega sonjo, y manjan ku Dios ke bo tin un runion of un examen masha masha importante.
Un ora despues ahinda wowo nan ta mira aki aya sin por sera pa kaba, y alfin y alkabo falta nèt un par di ora pa bo wèker bai zona.
Kasi sigur abo ku tin problema ku drumimentu ta rekonose tur e situashon ku mi a kaba di trese dilanti ei.
Y mi por magina mi ku bo ta sinti bo hopi fèrfelú den e situashon ei.
Boso por purba kontesta e pregunta nan ku mi ta bai menshona aki prome boso sugui lesa.
- bo lo ke drumi miho?
- bo sa pasa ora nan largu lanta sin por hanja sonjo?
- bo sa lanta varios bia den anochi?
- bo ta drumi malu varios bia den siman?
- bo sa dura hopi riba kama prome bo por pega sonjo?
Si boso a kontesta majoria di e pregunta nan ariba menshona ku SI , anto a yega momentu ku bo tin ku buska yudansa di boso dòkter di kas of specialista riba e tereno ku mi a kaba di menshoná.
Paso ku ta asina ei nan mester bai analisa kiko ta bo problema en realidat.
Por tin diferente motibu, ata mi ta bai menshona algun di nan aki:
- bo por ta sufri di un di e kategoria nan di ADHD.
- bo por tin problema nan Emoshonal.
- bo por tin problema Hormonal
- bo por tin problema Psygologico
- bo por tin problema Mental.
Y den mayoria di e kaso nan ku mi a menshona ei bo mes komo persona no ta of no por rekonose, te pa bo por asepta ku bo ta sufri di un di e sintoma nan ariba menshona ei.
Bo mester tene bon kuenta ora bo tin problema ku drumimentu paso sigun tempu ta desaroya su mes e situashon ta bira mas frustrante y delikado.
Aki mi ta bai menshona algun di e problema y efecto nan negativo ku mayoria persona ku tin problema ku drumimentu sa y ta hanjé konfronta kuné.
Algun problema y efecto nan negativo pa ku insomnio.
- efecto negativo riba bo sistema emoshonal.
- efecto negativo riba bo aktitut / karakter.
- efecto negativo riba bo funshonamentu na bo trabòu skòl ect. ect.
- efecto negativo riba bo Libido(bo deseo den sex).
- efecto negativo riba bo kosentrashon.
Si bo tin problema ku drumimentu bo mester ta masha konsekuente den bo bida diario, prinsipalmente pa ku bo functionamentu den trankurso di dia. Pasombra si porehèmpel bo ta un chaufùr di trùk, of bo tin ku kore kaminda nan largu pa bai trabòu y regresa bo kas, bo por bira un peliger pa trafico.
Y na bo trabòu, konsentrashon lo kuminsa laga hopi di desea poko poko.
Pesei mi lo kier hasi uzo di e oportunidat aki pa kurashá bo y bisa bo ku si bo ta sufri di e problema aki, ya basta dia kaba ku bo no tin speransa pa solushon.
No desespera paso tin solushon sigur pa e problema aki, y mas lihé bo tume na kuenta , e chèns di tin exsito ta grandi.
E prome stap ku bo tin ku tuma ta pa kambia bo idiologiá of kustumber nan negativo ku por influhensha bo desarollo positivo pa ku bo problema di insomnio.
Ata aki algun 10 tip pa boso por yega na e transformashon adekuá pa ku boso problema.
- purba di bebe menos kòfi den transkurso di dia, ku ta posibel stòp ku koffie difinitivamente.
- Evita bibida nan ku ta kontené cafeina, porehempèl Coca Cola y Red Bull.
- evita bibida/liqidó nan kolor kòra.
- Bishita bo Dr. di kas pa e por laga bo bai hasi un tèst di ADHD.
- Ventilá bo kas/ kamber frekuentementé.
- purba di no hasi dùtje(tira un kabes di sonjo) den transkurso di dia.
- baha man poko poko ku bebementu di remedi ku bo ta uzando pa hanja sonjo y despues purba stòp mes ku nan.
- zòrg pa un bon sirkulashon di sanger, y un bon oksigeno pa bo sèlèbré den transkurso di dia.
- bebe thee di kamillebloem ½ ora of 1 ora prome ku bo bai drumi.
- bebe lechi ku honing ½ ora of 1 ora prome ku bo bai drumi.
Nos fíèl sintonisante nan te aki mi tip nan ku por yuda boso den boso traiektorio pa miho forma di drumi. Y e tema pa e luna aki.
Mi ta spera ku e informashon y konsego nan de e artikulo aki lo ta di gran importansha, pa kada un di boso.


text:
Zona di tempu
Un Zona di Tempu ta un region na Mundu, mas o menos dirigi pa e liñanan di longitud, ku tin un tempu uniforma i mada legalmente normalmente yama e tempu lokal. Pa konvention, e 24 zonanan di tempunan na munda ta computa nan tempu lokal komo un variashon di UTC ku ta e meridian di Greenwich, kada zona ta situa 14 grado oost i west di esun banda di dje. E punto di refferensia, e liña di Greenwich, ta na 0°. Tempu lokal ta e UTC plus e differencia di tempu for di e liña aki pa e lokashon menshona. Na theoria e subida ta sigui direshon oost inkrementa ku un ora kada 15°, te ku e liña internashonal di dato (longitud 180°). I e ta baha ku un ora kada 15° na direkson de ora e yega e liña internashonal di dato atrobe.
Kontenido
Introdukson[editá | editá fuente]
Zona di tempu ta wordu ahustá seasonalmente na standaart i daylight saving (den zomer). 'Daylight saving time zones (of zona di tempu di zomer) ta inklui un kambio (typikamente +1 ora) pa daylight saving time.
Zona di tempu standaart por wordu definí geometrikamente dor di dividi e bol di mundu den 24 Lune ku ta grens e merdiaan. na kada 15° e zonanan bisiña lo differensia ku 1 ora. Pa rasonan politiko, geografiko i pa ta mas kombiniente pa e habitantenan a kambia e zonanan un tiki ku ta kousa zonanan di tempu irregular. Tambe, na un par di region, differensianan di mei ora of kuart di ora ta na effekto.
Prome ku e intrudukson di zona di tempu, hende a usa e tempu de solo lokal. Originalmente e tabata e tempu apparente of berdat ku uso di un oloshi di solo., i despues e a bira e systema approksimdadamente ku uso di un oloshi tradishonal mekaniko. E sytema Mean di tempu tin dianan di mesun largura, pero ku ta bira sero na kabamentu di aña.
E uso di e oloshi lokal a bira kada biaha mas inkumbiniente ora treinan i Telekomunikashon a bira mas effeciente e oloshinan tabata differensia dor di nan postition geografiko, ku normalmente no tabata un number kumbiniente. E problema aki por a wordu resolve dor e synkronisa e oloshinan , pero na hopi kaminda te ahinda e tempu lo differnensia drastikamente for di e tempu di solo ku hende a kustumbra kune. Zona di tempu ta un komprimiso, ku ta kita e dependensia geografiko e astronomiko pero ku ta te ahinda ta duna e luganan lokal un tempu ku parse nan tempu di solo.
Zona di tempu standaart[editá | editá fuente]
Te ku basta resien zona di tempu tabata basa riba Greenwich mean Time (GMT tambe jama UT1, e tempu di solo na longitud 0° (Meridian Primo). Pero komo tempu di solo, GMT ta defina pa e rotashon di mundu, ku no ta den un grado konstante. Kemen, e grado di e Oloshi atomiko a kambia kada aña i e la wordu di stuur den direkshon pa kuadra ku e tempu di solo di e GMT. Na Januari 1972, oloshinan atomiko a keda fixa anto un Schrikkel Seconde perdefina a wordu pone pa remplasa e kambionan. E systema nobo aki ta yama Tempu Universal Kordina (Coordinated Universal Time) UTC. Schrikkel secondes a wordu pone pa laga e oloshi keda den 0.9 seconden di e UTC. Na e manera aki, tempu lokal ta keda korresponde na e tempu di solo, i e variashonan den e rotashon di mundu ta konstrina na un simpel kambio di stap ku mas fasilmente por wordu applika pa obtene un tempu standaart uniforma (Tempu Internashonal Atomiko of TAi. Ke e implementashon di UTC, nashonan a kominsa use den e definashon na luga di GMT. Te Ku 2005 mayoria pero no tur nashon a altera e definishon de nan tempu lokal den e manera aki (ounke hopi hende no ta mira un destinkson entre GMT anto UTC). Kambionan den futuro por pasa si bin ku e desishon pa abandona shrikkel secondes.
Dor di e daylight savings time, UTC e tempu lokal na e Observatorio Royal na Greenwich solamente entre 01:00 UTC riba e delaster djadumingu na Oktober i 01:00 UTC riba e delaster djadumingu na Maart. Pa e restante di aña, temou lokal einan ta UTC+01, konosi na Inglaterra komo tempu britanniko di zomer (British Summer Time BST). Sircumstansia similar ta wordu applika na otro luganan.
Notashon di Tempu (ISO 8601)[editá | editá fuente]
UTC[editá | editá fuente]
Si e tempu ta na Tempu Koordinal Universal (UTC), pone un 'z' direktamente patras di e tempu sin un espasio. 'Z' ta e designator di e zona di tempu pa e UTC. "09:30 UTC" ta bira representa komi "09:30Z" of "0930Z". "14:45:14" lo bira "14:45:15Z' of "144515Z"
UTC tambe ta konsi komo tempu Zulu pasobra 'Zulu' ta codigo pa 'Z' na e Alphabet di ICAO
Time zone as offsets from UTC[editá | editá fuente]
Zona di tempu ta skibi manera un offset di UTC den e formaat ±[hh]:[mm], ±[hh][mm], of ±[hh]. Esei kemen ku e tempu ta describi manera un ora prome ku UTC (meskos ku e tempu na Berlin den winter), e zona designator lo ta "+01:00", "+0100", of simplemente "+01". Eskaki ta appende na e tempu meskos ku 'Z' tabata ariba. E offset di UTC ku Daylight savings Time. Kemen e tempu di Chicago, ku ta situa na e zona di tempu mericano Central Time Zone, lo ta "−06:00" Pa winter i "−05:00" pa zomer.
Abbreviashonan[editá | editá fuente]
Zona di tempu hopi biaha ta wordu representa dor di abbrevashon manera "EST, WST, CST" pero esakinan no ta parti di e tempu standaart internashonal ISO 8601 anto nan uso ta pa solamente designa e zona di tempu i esaki mes no ta rekomenda. Un par di e abbrevashonan aki por refferensia na differente zona di tempu na otro continente, por ehemper EST, WST, CST por refferensia na na e tempu Oost, Wèst, i Suit, na Merka i tambe na Australia.
Ejemplonan[editá | editá fuente]
E ejemplonan aki ta duna e tempu lokal na e siguiente lokashonan ront mundu na 12:00 UTC ora daylight savings time (of tempu di zomer) no tin effekto.


text:
-
Contact
- lionel_326@hotmail.com
Wak kuantu sèn e muhé aki ta traha den un luna hasiendo e trabou aki!
Reading Time: 4 minutes
Pero promé ku bo bai hasi ko’i golddigger i buska Kristy pa frei, chèk e linknan aki:
Hopi bia ora bo kere ku bo bida a frakasá, ku no tin niun oportunidat mas pa bo, ku niun kompania no ta tuma bo pa trabou, lo bo deskubrí abilidatnan ku bo tin, ku nunka bo no tabata sa di dje, òf mas bien atributonan ku naturalesa a duna bo ku ta hasi bo sumamente riku.
Kristu Love no por a haña un trabou despues di skol dor ku tur hende tabata bis’é ku e ta muchu gordo. Probablemente ta su tetenan e hendenan lo tabata tin problema kuné pasó e no ta parse mi asina gordo.
(Promé ku bo sigui lesa, ta bon pa bo sa ku e luna aki e bukinan ‘Kibra Hacha’, ‘Awa, Habon ku Past’i Djente’ lo ta bèk riba merkado, i ‘Niun Pataka’ lo subi merkado pa promé bia. Akibou bo por haña un avanse di e bukinan. Chèknan promé bo pidi buki pa loko, pa despues bo no pidi mi Kibra Hacha, anto ora mi trese e buki p’abo, bo bisami ku ta palu di hacha kibrá b’a kere mi ta bende. Ban serio k’e kosnan!)
Fadá di tantu rechaso, Kristy a disidí saka un aviso den korant i bisa ku e ta duna ‘Boob Massage.’ Awe Kristy ta traha 1300 dòler pa dia fregando tete den hende su kara. Si e traha sinku dia pa siman, Kristy por sera alrededor di 45 mil florin trankil den un luna. Kristy ta haña masha bon reakshon di su klientenan. E trabou aki a yud’é surpasá su inseguridatnan ku e tabata tin pa ku su kurpa.
Abo lo a bai kue e sèn ei i bai operá pa kita bo tetenan òf no? Pero Kristy nò. Segun Kristy el a siña stima su mes i su kurpa. E gusta hunga ku su mes tambe. E por ta sinta su so trankil na kas ku su glas di biña i e ta kuminsá hunga ku su mes. Bo por asta mir’é kana den supermarket ta hunga ku su mes. T’asina e lo ta hasi merkadeo. Bale la pena!
Aunke Kristy Love ta traha su bon sèn ku e trabou aki, e ta haña difísil pa dil ku hende, spesialmente su amistat i famianan ku ta bisa ku ta pornografia e ta hasi. Segun Kristy, kisas bo por mira algun potrèt provokativo di dje, pero e no ta hasi pòrno.
Kristy a kuminsá desaroyá tete grandi for di edat di 8 aña. E tabata tin hopi bèrgwensa. E tabata bisti dos beha, i dos tòp djis pa laga su tetenan mustra mas chikí. Segun Kristy, su tetenan ta di tamaño 48NN i kada un di su tetenan ta pisa 15.8 liber ( 7.2 kilo kada un).
E no tin’e kompletamente fásil ku e tetenan enorme aki. Segun Kristy, ora e ta kome tin ora su tetenan ta kai den su tayo. Ora e ta kushiná tin ora su tetenan ta kai den wea. Pues e hòmber ku kasa kuné mester ègt gusta e smak di su tetenan.
E parti bon di tin par’i tete mané ‘bolas criollas’ asina ta ku e por uza su tetenan pa warda un kantidat di kos. Mei mei di su tetenan Kristy ta karga su telefòn, su pòtmòni su karchinan di banko i reibeweis den dje, su yabi di outo, i un bòter di perfume.
Aktualmente Kristy ta buskando un bon hòmber pa un relashon serio. Un hòmber pa stim’é i kisas yud’é hunga ku su mes un tiki mas. Tur luna e ta trese 45 mil florin den kas, ke men básikamente abo no tin nada mas di hasi ku djis kuida su tetenan p’e sigui trese sèn riba mesa!
Pero promé ku bo bai hasi ko’i golddigger i buska Kristy pa frei, chèk e linknan aki:
Kibra Hacha preview pdf
Awa, Habon ku Past’i Djente preview pdf
Niun Pataka preview pdf
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
ORANJESTAD (AAN): James Edgar Connor q.e.p.d ta fundador di e legendario ‘Aruba Invaders Steel Orchestra y varios aña pasa el a haya reconocimento di Paseo Herencia 10 aña pasa, ora cu e amphitheater na Paseo a wordo yama Edgar Connor amphitheater.
Tin un plakaat special poni eynan na su honor, pero awor ta bay bin un asina yama ‘Relief’, cu su cara riba dje.
Relaciona cu esaki a tuma lugar un conferencia di prensa, unda cu e yiunan di Edgar Connor, esta Nico y Lee Connor a hiba palabra, como tambe Paula Engelen di My Voice My Creativity y Stanley Dabian di Departamento di Cultura.
Edgar Connor como teenager a cuminza experimenta cu construccion di e asina yama steel pan, usando barinan di petroleo cu a wordo benta afo.
Poco poco el a cuminza bira mihor den traha e steel pans y na dado momento no tabata ningun mihor den desaroyo di e instrumento.
Naturalmente el a toca esaki tur caminda cu hopi passion y na dado momento su nomber a bira sinonimo cu e instrumento steel pan aki na Aruba.
Hunto cu su casa Gloria Thomas Connor, kende tabata duna les di piano clasico, el a causa un impacto grandi riba e cultura musical di Aruba.
El a traspasa sa conocimento pa su yiunan Nico y Lee kendenan ta toca varios biaha pa siman tur caminda riba nos isla, mientras cu e dos yiunan homber di Lee tambe a sigui e pasonan di nan padushi, nan tata y nan omo.
Lee y Nico no solamente ta contribui na nos cultura y nos turismo door di toca tambe pa turista, sino nan ta aporta na e muchanan di nos comunidad, door di duna charla y demostracion di e arte di toca steel pan na diferente school.
Pa honra nan tata Edgar, Paseo Herencia ta bay devela e relief na e Amphitheater Diabierna otro siman dia 18 di Augustus, cuminzando 7:30 di a nochi.
Durante e evento ta bay tin presentacion di diferente artista y grupo, incluyendo ‘New Generation Steel Band’ cu ta un grupo di mucha jong cu ta toca steel pan.
‘Bito & The Boys tambe ta bay toca, como tambe Wesley y Quincy Connor.
Ta bay tin un grupo di baile cu lo balia riba musica di steel pan, mientras cu na final ‘The Connor Family’ ta bay duna un presentacion tambe, esta Nico, Lee, Angel y Eugene.
Riba e anochi ta bay duna un reconocimento tambe na tres pilar den musica di steel pan y esaki ta bay ta un sorpresa pa e personanan aki.


text:
KRALENDIJK – Aktualmente greis i santu no ta optenibel na Boneiru. Por kumpra semènt na un preis mas haltu. Esaki ta pa motibu i e seramentu ‘repentino’ di Zuidpier, ku ta adekuá pa e tipo di merkansia na granèl aki.
Gunter Seraus den kòmbersashon ku Ronald Muyden
E motibu ta ku a sufri un tardansa den e renobashon di e pir aki. Despues di un karta hopi urgente di Kámara di Komèrsio Boneiru (KvK) na gezaghebber Edison Rijna, kende alabes ta e presidente di e grupo di direkshon di Desaroyo Haf di Laman di Boneiru, siman pasá a yega na un solushon intermedio pa e usadónan di haf. Di 28 di yüli te ku 6 di ougùstùs pa un temporada kòrtiku greis i santu por yega via Zuidpier.
Solushon temporario
Ronald Haafkes di Haafkes Bouw Bonaire a sobra greis i santu pa dos siman mas pa un proyekto di un parke di vakashon. P’esei e ta kontentu ku e pir lo habri pa un siman i e ta aliviá tambe ku e no tin nodi di manda 60 trahadó freelance kas pasobra no tin material di konstrukshon.
Huisio sumario
Pa motibu di e anunsio den medionan di komunikashon riba 13 di yüni Stone Crusher N.V., un di e importadónan di mas grandi di produkto na granèl na Boneiru, a trata pa via korte laga Entidat Públiko Boneiru para e trabou di drechamentu na Zuidpier temporariamente pa e karganan ku el a bestèl. Korte a deklará e kompania ‘no reseptivo den su demanda’.
For di yanüari e N.V. tabata sa ku no por a usa e pir for di 30 di aprel (den realidat esaki a bira 30 di mei) te 20 di yüli pa produkto na granèl. “Havenkantoor diferente bia a bisa stakeholders pa bestèl produkto èkstra pa por pasa e temporada kaminda e produktonan no por a yega”, segun havenmeester Günther Flanegin.
Oumentu di preis
E karga di produkto na granèl ku Stone Crusher N.V. a ferwagt e tempu ei, na e pir Waf Juan Francisco (Chicu) Mercelina, for di e barku di produkto na granèl por a pasa pa un barku mas chikí riba laman mes serka Middenpier (Waf di Duana). Na Zuidpier lo por a realisá esaki den mas o ménos seis ora. Awor tabatin mester di dos dia, Herbert de Jongh, manager di Stone Crusher N.V., ta bisa.
Esaki a pone ku su preisnan a subi di $227,- pa $245,- pa meter kúbiko. No ta solamente kompania (di konstrukshon) ta ripará un oumento di preis. Tin un otro kompania ku tambe ta importá semènt via container. Pa motibu di e sistema aki di baha karga Kooyman Bonaire pa motibu di e gastunan haltu di transpòrt temporariamente mester a subi preis di nan sakunan di semènt di $4,25 pa $4,75.
Sin entrada
Di e dies trahadónan na Wilca N.V. di direktor Gunter Seraus, e sinku trahadónan ku no ta den empleo fiho ta na kas. Pa e otro sinku tin sufisiente trabou di mantenshon di mashin pa kubri e skarsedat aktual di material di konstrukshon. “Nos ta pará ketu un luna. Nos no por entregá ni betòn ni blòki. Mi ta kere tin kompania ku a manda mas freelancer kas”, segun Seraus.
Kámara di Komersio ta ‘masha prekupá’ pa entre otro e ‘retiro di hopi trahadó’. Segun Kamara di Komersio di Boneiru 15 porshento di e poblashon trahadó ta traha den e sektor di konstrukshon. Esaki ta mas o ménos 1500 trahadó.


text:
Durante e siman di 28 di Mei pa dia 3 di Juni, Flex Team a realisa un vigilancia nacional.
Den e caso di encuentro na luganan conoci manera Manuelitos, Hotel Bacarat (cera), casnan di pueblo na Noord, Madiki, casnan di pueblo na Sero Patrishi, un biaha mas a trata nan cu man duro.
A controla localidadnan manera Lekker, De Olde Molen y Cas Casuela y a percura pa despues di ora di ceramento tur hende bay cas mas pronto posibel
Aglomeracion na Eagle Beach
Tur grupo cu a para na Eagle Beach durante oranan di anochi, y tabata consumiendo bebidanan alcoholico y teniendo musica halto, a atende cu nan y cori di e sitio. Esnan cu tabata tin cualkier sospecha riba nan, a controla nan. E gruponan a sigui pasa diadmingo anochi te den oranan laat cu musica halto. Te cu 11’or di anochi, a tolera musica riba un volumen abao.
Aglomeracion riba parkinglot di The Village
Tur hende cu durante oranan di anochi tabata para riba e parkinglot di The Village, y tabata consumiendo bebidanan alcoholico, a ricibi scual y cori di e sitio. A controla esnan cu tabata tin sospecho riba nan
Accion hunto cu Atraco Team den Brikstraat
Riba diahuebs, 1 di Juni, 2018, a haci un inval den un cas den Brikstraat door di personal di Atraco Team. Eynan a bin haya ocho persona ilega. A detene nan a base di ordenansa di admision y expulsion y entrega na personal di IASA.
Detencion di K, A, RL y A na altura di Reaumerstraat
Diabierna, 1 di Juni, banda di 11’or y 20 di mainta, central ta manda patruya cu urgencia na e T-kruising di Edisonstraat y Reaumurstraat pa un pelea entre dos grupo y cu lo tabata tin un arma di candela envolvi. Un rato despues central ta meld cu cuater persona envolvi lo tabata den un Ford Explorer cora y cu e vehiculo lo tabata den Daltonstraat. Cu e personanan lo tabata tin un arma di candela den nan poder den e auto. Polis a bay di biaha eynan. Via portofoon a informa cu e auto envolvi tabata direccion p’ariba den R.Fultonstraat.
Yegando den R.Fultonstraat, a mira berdad un Ford Explorer cora coriendo direccion p’ariba. Ora a yega cerca a mira cu tabata tin cuater persona den e auto. Den cuadro di esaki a para e auto. A logra par’e na e t-kruising di R. Fultionstraat y Scopetstraat. Durante cu e pasahero parti patras banda drechi a bay pa sali for di e auto, a scucha algo manera cay abao. Despues a bin resulta cu un artefcto bruin tabata un man di eun arma di candela. Polis a bay lusa den e auto y a mira riba e sienta drechi patras, un obheto preto parecido na un arma di candela.
Den cuadro di esaki e sospechosonan RL, naci na Huland, K. naci na Hulanda, A naci na Aruba y A naci na Aruba a keda deteni.
Supervision na Rancho Villa Floralina
Durante fin di siman, a bay controla den vecindario di Villa Floralina na Moko den cuadro cu un festival di musica. E luga tabata bon bishita.
Control
A controla varios auto y a confisca un cantidad chikito di marihuana, sakitonan di cocaina, algun piedra di cocaina, sker, cuchiu, grinder.
E tene un total di 140 control.
Tambe a detene cinco persona. Cuater pa a carga arma y uno pa coremento bao di influencia.


text:
Tin algun preso cu lo sali den libertad poco mas tempran cu loke nan castigo original ta bisa. Esaki ta un posibilidad cu ley ta duna a base di articulo # 37 basa riba circumstancia y exepcion. Den e caso aki, e ocupacion di KIA ta hopi halto y tambe tin areanan di e prison cu ta den deterioro. Esaki lo sali na favor di algun preso, cu ya caba a sinta 2/3 parti di nan castigo y pa cual normalmente ta programa pa sali te na 2019, den luna di Januari of Febuari. Un comicion encarga cu esaki hunto cu Ministerio Publico ta selecta e presonan cu ta wordo duna e gracia aki di sali liber algun luna cu nan fecha stipula. Minster Andin Bikker a confirma esaki tambe e siman aki, splicando kico ta e base pa e desicion aki.
Pues, ta keda na e comicion awor pa evalua ta na cual preso nan ta duna 8 luna of 6 luna di gracia, pa asina por desocupa nan cel, pa habri caminda pa ricibi preso nobo.


text:
RECEPTEN - Ken no konose tert di pruimu? Na un boutismo, kasamentu, hasimentu di anja enfin hopi okashon bota hanja tert. Nan ta trahe di koko tambe.
Ingredients:
Mansa
½ liber di manteka friu
¾ kopi di lechi friu
1 webu
1 telep di salu
2 telep di baking powder
2 kopi di ariña di pan Reyeno
1 liber di preimu (saka e pipitanan i kortanan na pida pida)
2 kopi di awa
1 liber di suku bruin
3 kuchara grandi di ariña di pan
¼ telep di foelie
¼ telep di kreiná
¼ telep di kanel na puiru
Preparation:
Nos ta pone e ariña di pan, salu i e baking powder huntu. Awor nos ta korta e manteka friu den dje. Nos ta basha e lechi friu poko poko den dje.
Awor nos ta mansa e meskla aki ku nos dedenan. Kohe awor un forma pa tert i plat e mansa den dje na banda tambe. Hinka sobrá den ijskast. Nos ta buta e preimunan den awa i pone nan na kandela pa nan kushiná.
Nos ta meskla e suku i e ariña di pan i ku un kuchara di palu nos ta drei nan den e preimu ku e suku ku ta kushinando. Nos ta keda drei é te ora nos weta ku e ta lós ó mihó e bira papa será. Nos ta bah’é foi kandela i pone e spesereinan aden.
Lag’é fria un ratu, kaba bashé den e forma ku e mansa di tert aden. Nos ta jena e mansa ku e preimu kushiná. E sobrá mansa nos ta traha repi kuné i tapa e preimu.
Nos ta pone e fórnu na 400 grado, i nos tert ta keda 45 pa 50 minút aden. Ora e fria nos ta kort’é.


text:
😀 😀 😀 😀 😀 😀 😀 😀
Today, December 14th Alyssa M. Kelly is celebrating her 20th birthday! Getting old? Dimas. Congrats ta bin di su moeder Mariela y su vader Cesar, di su most adorable sister Je-anne y di esun menos adorable Ally-Jay y tambe di full famia and Julian. Have a great one! Bolo please. Enjoy bo dia!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Beter laat dan nooit!! Ajera diadomingo 13 December 2009 a cumpli un anja mas di Bida e meneertje Pelon Pelon cu wowo berde berde esta nada otro cu Al Massdurooo!! ay sryy mi kemen Maduro!! 😛 Eta hanja Pabien di su casa Lili y su dos juinan Alvin y Lizaira! Di su Rumannan Robert y Della! y eta hanja pabien tambe di su tata; Juancho!! eta hanja pabien tambe di full e crew di bou palo!! y especialmente di e dos vip nan Clareska y Ronaly van der Biest!! spera ba have fun riba bo special day y may god bless u with lots of love and many many more years to come!!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Beter laat dan nooit,ayera 13 december Ta Cumpli un anja mas di bida Rosslynne Henriquez e ta hanja felicitacion di party su mom, dad, su guy
cu stime un mundo sherwin y di su popchi shervienne. y tmb party josy cu ta wishing you all the great things in life, hope this day will bring you
an extra share of all that makes you the happiest. God bless you with many more years, enjoy you’re day love ya.xoxo
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe ta haci su sweet 22 nos futuro mama di cultura!!! E ta hanja pabien di su mama y su tata y resto di famia. Pabien ta bin di tur su friends, nemi y nastasha aya na bonaire, tambe pabien ta bin di jourraine, poppo, jenni y kathy. Pabien tambe di tur e coleganan di skol that are too much to mencion!! Un pabien special ta bin di e metiche gang, mi sa cu nan stimabo tog, buskando redo semper.. Unda e trip ta sinta awe?? nos ta spera treat soon!!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe 14 di december Joanne Ras ta cumpli un anja mas di bida… e ta hanja pabien di su mama y su tata di su friends nan y specialmente di kathy y jenni…. spera bo deseonan wordo kumpli korda bo ta mas grandi awor… soo start acting like one pls…. y on last thing stop di lepiaa ora di koree autoo… enjoy ur day!! :
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Hoera, awe 14 december nos ta di fiesta paso awe nos brother Za Flanegin ta cumpli un anja mas di bida i salud. e ta hanja felicitacion di su casa Tuty, juinan Gregory, Gerel, Mary-Jane, Zahaira, Zaheo, mama Gloria, tata Ben, tambe di papi Vito i tambe di tur su rumanan:Vale, Non, Laida, Virgil, Benito, Ruthmila. I especialmente di su lil sis cu ta stime hopi Toya. Tambe di Yezua i Lizao. Nan tur ta manda bisabo may God bless and protect you. Have a nice day, enjoy your b-day, may all your dreams comes true! We love you a lot! Blessing! hiep hiep hoera!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe mi prins dushi ta hasi su 2 anja esta zaylon lamper pabien ta bin di su mami myshaline lamper su papi cristina ernesto su welanan welonan bisawela su tantanan omonan primo/a nan bisinja nan iglesia sendero de vida i demas famia ta desea e pret’i wowo di cas hopi anja mas di bida cu hopi bendishon.
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Heyy boso nan a wak kende a cumpli 1 anja mas di bida?? sehh e mes esta Miro Geerman e ta hanja pabien di party su compañera Raquel su 2 preti wowo nan Samira y Jamiro cu stime un mundo I tambe di party bo mama bo tata I bo ruman nan I tmb dibo steve yui nan I di ful bo famia …spera bo pasa dushi ariba bo dia
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Hiep hiep hoera!!!!!! awe mi ta kanta happy birtday pa mi sobrino stima Shawn Manuela, pa papa dios bendishona bo y kuida bo semper,duna bo hopi anja mas di bida y salud tambe felicidad. Pabien di su querida mama, tata y 3 rumannan. Shawn ta hanja felisitashon di tanchi Ilka y di turr studiante di aua interlook.sunchi y brasa eta hanja di su prima stima na Hulanda Riquerma Perestrelo_Perez, tambe di su padrino y primo Reginald Perez ku ta bise korda ta grandi bo ta bira y korda ku studio ta na prome lugar.tambe sra Maria Bremo y sra Llliana Lacle ta manda tur kos bon pa Shawn ariba su dia.pabien Shawnyyy,we love you lots. Tambe di subrothernan di scolklas 5 Colegio Hiklario Angela
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Beter laat dan nooit.diasabra nos a canta happy birthday pa e guy mes mes di stc.cual ta Giomar Bislick. e ta hanja pabien di su famia i friends nan cu ta 2 much 2 mencion i tmb sin laga afo su baby girl cu stime un mundo i tmb su B-Af-Af, daina, kia, ore, yentje, mirio i tmb full ha1 i tmb su bronan di bario cu ta manda bisee hopiiiii pero hopii pabien riba bo dia spera bo enjoy e gigelais hihi Tc!!!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Esoooooo esei te…Felis cumpleaños nos ta kanta awe pa the single girl Leentje Wernet.. Kende ta kumpli su sweet ?? Masha pabien ta bin di parti Family & Friends.. Happy Gang di Tanki Leendert.. Tambe hopi brasa y suynchi ta bin di parti bo yuinan Kendrik, Hendrik, Diederik y su nietonan y esun na caminda.. E nueranan Mari y Lis y sin lubida masha pabien ta bin di parti bo secret admirer nan.. Cu papia dios bendishona bo cu hopi aña mas di bida y salud.. P.S: si den nos momento di alegria nos por a lubida un hende sorrrryyyy djis jama y duna pabien..
😀 😀 😀 😀 😀 😀 😀 😀
😀 😀 😀 😀 😀 😀 😀 😀
E eeee boso sa ken a hasi anja ayera ?? Se te mes wake bn, e bolterdo di auto !! Hahaha jk…Wel ayera 13 di Dec e chik bailabel, e chik loko loko, e futuro Polis a kumpli su 91 anja ooppss mi kiermen su 19 anja di edad esta : Chariselle Maduro A.K.A : Chariiiii….Bo ta haja felicitashon di parti bo mayornan, bo 2 ruman nan, wela/o nan, prima/o nan, tanta y omo nan y demas famia…Tambe di tur bo real friends nan ku ta 2 much 2 mencion, sin laga afo di tur bo dushi nan, ooppss ma basha bou mi kiermen di bo dushii na Hulanda ku ta miss bo so much, Chari awo ta 19 anja ban ta bira serio awo, Dios bendishona bo y duna bo hooopppii anja mas di bida pa sigi hasi fastioso…Hah btw ba kere bo ta skapa paso ba hasi anja riba diadomingo ?? Wel fayooo nos no a lubida !! Chariiii we love you chama !! Gues who…
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe 14 di December ta cumpli anja nos Mama, compañe, wela, suegra stima: Lucia Willems. E ta haya un disco compacto completo di Stanley. Un conhunto cu e intergrantenan: Astrid, Erilu, Emely y Enrique Jr. Coro di: Frances y Flavia. Fanaticonan Remiguel, Luci-Mar, Aimee, Renzjo, Shandeeh, Rodyann, Ishan, Zaydee y Andrick. Musicantenan cual ta su rumannan, sobrino y sobrinanan na Aruba, Hulanda y Merca. Tambe di tur su ihanan. Sin laga afo tambe di tur su juinan sin dolor di Casa Cuna. Ma, Mami, Mother pasa un dushi dia. Stop di zundra poco y cuida curpa.
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Ayera diadomingo 13 di december a cumpli 18 aña, Noémi Tromp. E ta haya hopi felicitacion di su mama Glenda su tata Michael y di su dos ruman nan Mitchell y Junayra. Special B-day wishes di Daniel y tambe di tur friendsnan y tur famia na Aruba, Hulanda y Sint Maarten.
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Djasabra 12 di december a cumpli un anja mas di bida “Mel”, un princesa di Lamoenchistraat. E ta hanja hopi felisitashon di su mama, su tata y su dos ruman nan Ari y Shen! Tambe un brasa grandi di parti Welita, wela Cucha, Tante Didi, Oompie, Andrick, Tante Jacky,Cris, Tio Leslie y di parti su primita Mel! Pasa un dushi dia! Love youuuu
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Happy Happy Birthday too a verry special friend sitty hopi brasa y sunshi ta bin di parti popchinan mes Mitch , Teka y Juni beyonce .
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Hiep Hiep Hoeraa!! Awe nos ta canta happy b-day pa e guy di siribana esta Sigmar Maduro E ta hanja pabien for di su 2 mamanan Wina & Sita. Di su 2 tatanan Gubert & Dolfi. Di su ruman nan Arnold, Jourdan & Juraima For di su swa Otty..Su chik Lenny.. Y tambe for di su famia henter.. Cu ta manda bise ta 18 a cai nh..bira bn mucha y bin Aua pa kb…!!!!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe mi ta cnta Hppy Bday pa mi ruman cu ta cumpli porfin su 18 anja.. hopi pabien my brother di party bo sistha Ama cu love u hopi hopi…Muah Muah!!!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Mira ken a hsii anja ayera, esun cu ta kere cu eta ganster ,.:P you old guyo o_0 pero who cares !?! bsa mi chima bo hpii babeh y bo mag cuminsa hsii bn mucha =) BTW ta nonyy .,!! ahn bta hnja pabien di parti neny, mere, jhetro, chrys, nini, nira, jessika, giancarla,gigi, thalia, usha enz. y sin lubidah esun cu bo ta cansa tur dia den pauze hihi pab0o no rabia whaha anw bye love you.
😀 😀 😀 😀 😀 😀 😀 😀


text:
Bon bini
Riba e página aki bo por haña informashon tokante kon Ministerio di Salubridat, Medio Ambiente & Naturalesa ta hinká den otro, ken ta e minister i kon pa yega na e produktonan ku e ministerio ta brinda.
Ministerio di Salubridat Públiko, Medio Ambiente & Naturalesa ta pará pa protekshon optimal i mehoramentu di salubridat na Kòrsou. Alabes realisashon di un desaroyo duradero pa komunidat en general. E ministerio ta trata di realisá su metanan entre otro ku ehekushon di lei riba tereno di salubridat.
Minister
Último notisia
- " Nos Medioambiente i Naturalesa, Ban Kambia Nos Aktitut Pa Kuid'é.riba 15 Òktober 2018
- DIA DI LABA MANriba 15 Òktober 2018
- Resultado midimentu kalidat di airuriba 1 Òktober 2018
Ultimo imagen nan audiovisual
-
Zika
-
Rueda di Prensa GMN 7 juli 2017
Paramentu di importashon di karni for di Colombia pa motibu di brotenan di keintura aftosa (mond en klauwzeer) na e pais.


text:
ORANJESTAD - Parlamentario Endy Croes ta reacciona riba declaracionnan haci pa Mike De Meza den conferencia di prensa di AVP diahuebs ultimo. Mike De Meza a papia entre otro riba hedging y refineria y gobierno anterior.
Tristo pero hopi tristo ora bo tende Mike De Meza papia riba hedging. Pa nos refresca su memoria ta hustamente e decision descabeya di Mike De Meza alrespecto hedging a costa e pais aki 300 MIYON florin. Mike de Meza a gaña Parlamento di Aruba cu bari di crudo lo alcansa na aña 2015 un costo di 500 dollar pa bari. Esaki ta graba y notula den Parlamento di Aruba. Pa despues di e declaracion aki Mike a duna ordo na WEB pa Hedge momento cu e prijs e tempo aya tabata 92 dollar pa bari.
Toversok pa horta pueblo
Mike no a hedge manera e gobierno di MEP tabata haci na 2009, esta hedge maximalmente 30% di bo volumen total pa 3 luna maximo. Mike De Meza a cambia e strategia di MEP y a bin cu su toverstok pa horta e pueblo aki. Mike De Meza a hedge 95% di e volumen total di WEB anto mara Aruba na man cu pia pa 3 aña largo. Kico a pasa net despues cu Mike a caba di hedge na 92 dollar pa bari? Prijs mundial a cay te na 28 dollar pa bari y a permanece pa mas cu 2 aña bao di 50 dollar pa bari mientras Aruba mester a keda paga 92 dollar pa bari y nunca por a goza di un reduccion real cu esaki por a brinda. Ken sa cuanto comision Mike lo a strica riba un cuenta pafor di Aruba? Un dia nos lo haya sa. Pues Mike De Meza su “bola di cristal” a costa e pueblo aki hopi placa. Net Mike de Meza tin curashi di papia riba hedging?
Mandatario sinberguensa
Mike, bo ta corda 1 di october 2014, na momento cu pueblo a protesta dilanti Bestuurskantoor pasobra Mike y AVP a bolbe subi prijs di awa y coriente siendo cu rond mundo prijs a baha, anto con na un manera cruel Bo a manda riot comando bati y abusa di un pueblo indefenso? Imagennan aki ta prohibi pa lubida. Den conferencia di prensa Mike ta splica cu textualmente ”Na fin di dia bo ta mira exactamente unda bo placa a bay”. Un ex mandatario sinberguensa y naïef so por papia asina. Bo mester splica pueblo cu nada no ta paga ainda. Splica pueblo cu bo tambe ta culpabel di e Mega Debe. Bo mester splica pueblo cu bo a percura como Minister di Finansas y tambe di Energia pa aumenta e debe di pais Aruba di 40% pa 90% den 8 aña. Bo mester splica pueblo cu Staatssecretaris Raymond Knops recientemente a considera e maneho aki uno ZEER DRASTISCH.
Orguyoso di e debe
Bo mester a splica pueblo cu ta awor pueblo lo mester bay paga pa 20 aña largo 80.7 MIYON pa aña. Bo mester a splica pueblo cu bo a mas cu redobla e interes di pais Aruba y den 2018 Aruba lo paga 216 MIYON florin na interes riba placanan cu abo y AVP a presta. Bo mester a splica pueblo cu bo lider Mike Eman a grita den parlamento cu e ta orguyoso di e debe cu boso a redobla y e debe t’ey pa nos tur bay pag’e den futuro. Bo mester a splica pueblo di e rapport di Algemene Rekenkamer “Bo Aruba” cual ta papia di MIL MIYON (1 BIYON) florin di proyectonan cual mayoria no ta documenta. Despues di splica pueblo esaki bo por a termina cu bo slogan “Na fin di dia bo ta mira exactamente unda bo placa ta bay”. Puntra pueblo si e ta di pueblo si e ta di acuerdo na e manera cu boso a horca nos criaturanan y nos futuro generacion cu mester bay paga pa algo cu nan no a pidi pe. Endy Croes ta termina bisando cu Mike de Meza ta sinonimo di “El Farsante”!


text:
Ahedresista Blijstra den forma
Wim Blijstra ayera, djaluna 1 di oktober 2018, a gana su di kuater partido durante Olimpiada di Ahedres na Batumi, Georgia. E ahedresista na promé tablero di Kòrsou ta ainda invikto ku 5 punto for di 6 wega. Su tim a empatá 2-2 ku Bermuda. E ekipo femenino sí a pèrdè ku skor di 3,5-0,5 dje fuerte tim di Nicaragua.
Despues di un tremendo triunfo den di sinku buelt djabièrnè siguí ku un djasabra liber, e tim maskulino djadumingu a pèrdè pèrtá djadumingu pa seguidamente tabla ayera ku Bermuda.
Blijstra den di shete buelta dje di 43 edishon di Olimpiada di Ahedres a gana su di kuater partido, miéntras ku ela tabla dos biaha tambe anteriormente. E ta pues invikto den seis buelta, komo ku e no a hunga e promé buelta.
Primeramente Blijstra, hungando ku pretu den di seis buelta djadumingu, a gana di Carlos Reyes Najera di Guatemala. Den di shete buelta ayera djaluna ela triunfá riba Richard Black di Bermuda. Anteriormente ela gana den di dos i terser buelta, miéntras ku ela empatá (remise) den di kuater i sinku buelta.
Ursus van Bemmelen ku ta hunga na tablero number 2 pa Kòrsou, ayera e pèrdè ku pretu kontra Serguei Gontcharov. Jimmy Izijk hungando ku blanku a tabla ku Sami Lill, miéntras ku e talentoso hóben David Pietersz tambe a logra un remise ku Don Dacres. Esaki a pone ku e seri entre Kòrsou i Bermuda a tèrminá empatá: 2-2.
Kontrali na e tim maskulino, e ekipo femenino sí a pèrdè kontra e fuerte selekshon di Nicaragua: 3,5-0,5. Ailèn Mena a registrá e úniko tabla (remise) di Kòrsou. Ela logra esaki na e promé tablero ku pretu kontra Johana Leon Sandival. Awor Mena tin 3,5 punto for di 7 partido: 1 viktoria, 5 remise i 1 derota.
Marianaa Sanchez na di dos tablero i hungando ku blanku a pèrdè kontra di Joanie Ellen Narvaez Talavera. Arzy Zahia Salim-Moussa ku pretu na di tres tablero a sufri un derota na man di Patricia Alvarez Gutierrez. Finalmente Seydi Salim-Moussa ku blanku tambe a pèrdè kontra di Maria Jose Granados.


text:
Joseph Stalin
Joseph Vissarionovitch Stalin (na rusiano: "Иocиф BиccapиoHoBич CTaлиH", na georgiano: "იოსებ ბესარიონის სტალინი"; Gori, 18 di december 1878 — Moskou, 5 di maart 1953), tabata e prome kabesante den Union Sovietiko, e secretario-geral do Partido Komunista di Union Sovietiko y den Comitê Sentral di 1922 té e su mort na 1953. Su nomber di nasimento tabata "Ioseb Besarionis Dze Djughashvili" (na georgiano: "იოსებ ბესარიონის ძე ჯუღაშვილი"; na rusiano: "Иócиф BиccapиóHoBич ДжyraшBи́ли", "Ióssif Vissariónovich Djugashvíli").


text:
Alina Mansur:
ORANJESTAD (AAN): Diamars mainta prensa a haya e oportunidad di desayuna cu Miss Aruba 2017 Alina Mansur, menos cu dos siman prome cu su viahe pa Las Vegas, unda cu e ta bay participa na e certamen di Miss Universe, cu ta bay ta riba 26 di November proximo.
Durante e desayuno, DIARIO a entrevista e hoben y el a bisa cu e preparacionnan ta bayendo hopi bon, prome cu e Sali bay pa Las Vegas riba 11 di November.
“Aworaki bo por bisa cu practicamente tur cos ta cla y ta solamente e detayenan final mester pone riba tur cos”.
“Mi ta hopi contento cu e sosten di mi famia, di cual un grupo di nan ta bay viaha pa Vegas tambe, pa wak e certamen”, segun Miss Aruba.
DIARIO a puntra Alina tocante su preparacionnan y el a indica cu pa cualkier certamen tin hopi trabao cu mester wordo hasi.
Entre otro e mester a tuma lesnan di pasarela, lesnan di makeup y cabey, como tambe e parti fisico, cu ta inclui bay gym y come saludable.
E Miss a conta tambe cu ta importante pa prepara bo mes bon riba con pa hasi entrevista y con pa contesta e preguntanan cu ta bay wordo hasi durante di Miss Universe.
Miss Aruba a splica tambe cu el a viaha pa New York algun tempo pasa, pa train cu e runway coach oficial di Miss Universe Lu Sierra, unda cu el a haya varios tip importante.
“Parti di mi preparacion tabata tambe pa bay Colombia pa train cerca Fabian Chacon”.
Esaki segun Miss Universe Aruba 2017, kende a sigui bisa cu esaki ta training-nan cu e ta haya na Aruba caba, pero el a combina esakinan cu training-nan den exterior pa ta mas prepara ainda.
DIARIO a puntra e hoben kico ta su conseho pa otro hobennan cu ta pensando si un dia nan lo kier participa na un certamen di beyeza.
El a indica cu cualkier hoben cu kier participa na algo asina mester bay pe.
“E ta un experiencia unico, aunque mester tene cuenta si cu e ta hopi trabao”.
“Cualkier corona ta un responsabilidad y esey ta algo cu bo mester tuma na serio, pasobra bo ta bay representa bo pais afo”.
“Sigur un certamen tin hopi aspecto positivo”.
“Semper mi a considera mi mes un persona hopi ‘shy’ y mi tambe tabata un di e personanan ey cu tabata tin miedo, sinembargo door di participa pa Miss Aruba mi a siña asina hopi y mi ta sintimi hopi mas comodo pa papia den publico”.
Esaki segun e miss, kende a sigui bisa cu awor e ta sinti cu el a crece hopi den un periodo di casi 6 luna.
“Bo ta siña conoce hopi hende y pami e parti mas importante ta cu asina mi por inspira y encurasha otronan”.
“Ta Miss Aruba ta un plataforma cu bo por uza pa dialoga riba causanan y topiconan cu ta importante pabo, pasobra bo ta haya un publico cu ta scuchabo”
Esaki segun Miss Aruba, kende a indica cu ta importante pa uza bo titulo pa algo bon.
“Pami no tin nada mas importante cu esey”, segun e beyeza Arubiano.


text:
Diaranzon mainta Corte den Prome Instancia a trata un caso hopi serio, cual ta e caso penal contra di tres homber adulto, Nan ta wordo sospecha di a tene relacion cu’’n mucha muhe di 13 aña na 2015.
Durante tratamento di e caso, e hombernan aki a nenga di a tene relacion sexual cu e mucha, mientras cu un di nan si a admiti.
Ta trata di e hombernan G.(39), M.(43), y V.(46). Fiscal a acusa V. di a tene relacion cu e mucha muhe, cu e tempo ey tabata tin 13 aña. Esaki lo a tuma luga entre 1 September 2015 te 31 December 2015. Segun fiscal a bisa cu e sospechoso lo a manda mensahenan pa traha un cita pa tene relacion sexual cu e mucha.
Sospechoso M ta wordo acusa di a tene relacion cu e mucha muhe entre 1 April 2015 y 30 November 2015 y G. tambe ta wordo acusa di a tene relacion cu e mucha muhe menor di edad. Ademas Fiscal a mustra cu dia 31 October 2015, G. y M. lo a viola e mucha.
SENTENCIA
E sospechoso M. a wordo declara liber. Fiscal a exigi 24 luna contra dje. Sospechoso G. a wordo condena pa 24 luna di prison pa tene sex cu e menor 4 biaha. Fiscal a exigi 42 luna contra dje. Sospechoso V. a wordo condena pa 12 luna di prison, 6 luna condicional, pa grooming di e victima. Fiscal a exigi 36 luna contra dje.
E ta un sentencia historico. Ta prome biaha cu un sospechoso ta wordo condena pa grooming. ,
Nota di redaccion: Grooming ta ora un hende via medionan electronico (p.e. whatsapp of messenger) propone na un menor pa topa otro pa haci sex. Esaki ta castigable pa ley y awor e prome sentencia a cay.


text:
L.G.Smith Boulevard – Diadomingo marduga algo prome cu 5:30 polis a bay na e entrada di Talk of The Town caminda un dama a yega bou yoramento.
Na yegada di polis nan ta haya e dama histerico den e un Toyota Yaris color blauw.
E dama bou yoramento a trata na splicanan kiko a pasa.
Segun nos a compronde cu na altura di Pricesmart dos hende color cla lo acerca su persona y a bise cu e ta core auto malo y tambe lo a pidie su tas.
Diripiente nan a dal e y knock e out. Manera ela bin bij ela cuminsa stuur y a mira un security guard na Talk of the Town y a para e auto dilanti e entrada, te ora polis a yega.
Segun e dama e no por a wak si e personanan por tawata tin arma cu nan.
Mirando cu e dama ta basta emociona y altera nan a bay warda di polis, caminda nan por sinta cune y saca afo kiko exactamente a sosode.
E momento ey e dama no por a bisa si nan a bay cu algo.


text:
News
ORANJESTAD, Aruba – 25 di juli, 2017: Riba 17 di juli di juli Zodiac a parti un tremendo check di 75.000 florin na Omar V.. E la cumpra e numbernan 7213 cu signo Cancer y el a gana cune, invertiendo solamente 3 florin na e numbernan y signo ey. Omar V. a cumpra e ticket di suerte na Lucky Diamond Lottery.
ORANJESTAD, Aruba – 18 di juli, 2017: Diasabra 15 di juli ultimo, Andres F. a hunga y a gana e suma miyonario di 1.1 miyon florin, di Lotto 5. E la cumpra diferente combinacion di numbernan loco, y e number cu e la gana cune, ta e mes a hinka den otro, riba un ticket separa. Famia compelto tawata hunto y den sintonia di e sorteo di Lotto diasabra, ora Andres a bira un miyonario. Andres ta bin di un famia di 12 ruman, y e la laga sa cu e ta parti e premio cu henter su famia y cu tambe e lo traha su propio cas, ya cu esaki e no tin ainda di su mes.
ORANJESTAD, Aruba – 30 di juni, 2017: E sorteonan di e weganan di Lotto, cu ta hunga den e oranan di merdia, ta permiti cu hopi mas hungado tin mas chens pa gana y e hungadonan cu gana por pasa cobra nan premio mesun atardi ainda.
ORANJESTAD, Aruba – 12 di juli, 2017: Diabierna 7 di juli Zodiac a parti 12.500 florin na Natividad R.. E la cumpra numbernan 9332 cu signo Libra y a gana, invertiendo solamente 0.50 cent na e numbernan ey. Natividad a cumpra e ticket ganado na Lucky Numbers Wilhelmina Straat.
ORANJESTAD, Aruba – 30 di juni, 2017: E ganado(nan) di e suma miyonario, di Afl. 2.450.000,-di Mini Mega cu su Mega Plus, di dia 27 di juni, ta conoci! E premio a wordo gana door di Hilario C. y un grupo di amigo, entre otro coleganan di matutino Diario, cu semper ta cumpra nan ticketnan den grupo. Algun a inverti solamente 5 florin, y otronan 7 florin. Pues nan mes lo bay sortia ken ta haya ki suma. Un cos ta sigur, cada un ta hopi contento cu nan bunita premio.
ORANJESTAD, Aruba – 11 di juli, 2017: Lotto, E Loteria di Aruba tin rebendedonan cu ta alaves clientenan hopi fiel. Esey ta e caso tambe di Alex W., el purba su suerte cu Zodiac y a gana 25 mil florin, cu number 5405 cu Signo Cancer, cumpra na su luga mes, esta Gily’s Lottery!
Oranjestad, Aruba - 28 di juni, 2017: Cumprando un ticket loco di Mini Mega na delaster momento, na Monserat Lottery, e la bira gana Afl. 1.250.000,- . Esey ta e mita di e jackpot di Mini Mega cu tawatin pa sorteo di diamars, 27 di juni, 2017. Numbernan cu Vladimir S. a gana cune ta 02-03-19-22 Mega Ball 06. E sorteo miyonario di diamars a conose 2 ganado. E otro ticket a wordo cumpra na Hey You Lottery, cu e Mega Plus.
ORANJESTAD, Aruba – 11 di juli, 2017: Lotto, e loteria di Aruba a entrega un bunita suma como premio di Lotto di Dia na e hungado Marcela K. El a gana Afl. 61.000,=. Marcela a cumpra 10 florin na Lotto Di Dia riba 29 di juni ultimo y el a resulta di ta e ganado cu e combinacion di numbernan di suerte 08-09-13-20-21!
ORANJESTAD, Aruba – 29 di juni, 2017: E sorteonan di e weganan di Lotto, cu ta hunga den e oranan di merdia, ta permiti cu hopi mas hungado tin mas chens pa gana y e hungadonan cu gana por pasa cobra nan premio mesun atardi ainda.
ORANJESTAD, Aruba – 11 di juni, 2017: E sorteonan di e weganan di Lotto, cu ta hunga den e oranan di merdia, a permiti cu hopi mas hungado por tin mas chens pa gana, ya cu tur hungado ta purba nan suerte sea den e oranan di merdia of anochi y bira un ganado sigur.
ORANJESTAD, Aruba – 28 di juni, 2017: Lotto, e loteria di Aruba a entrega un check di e bunita suma di Afl. 65.000,- na e dos ganado di Lotto Di Dia di 17 di juni, 2017. Meneer Damiano G. a cumpra su ticket di suerte na Lucky Taurus.


text:
“Un P’ami, un Pe” ta un projecto cu Rotaract Club of Auba a inicia pa prome biaha 11aña pasa na 2007. Manera e nomber di e projecto ta indica, miembronan di Rotaract Club ta promove e comunidad di Aruba pa ora di cumpra algo pa nan mes “un p’ami” nan por cumpra algo pa e otro “un p’e”. Na inicio di e proyecto “Un P’ami Un P’e”, Rotaract Club of Aruba tabata ehecuta esaki durante temporada di Pasco cu e meta pa yuda communidad di Aruba pero den e ultimo 5 aña Rotaract a dicidi di ehecuta e proyecto den e luna di Juni. Despues di a dedica e proyecto na “Stichting Algemene Bejaardenzorg Aruba (SABA)” pa e delaster 2 añanan, e aña aki Rotaract Club a dicidi di dedica e projecto “Un P’ami, un Pe” na “Stichting Casa Cuna Progreso (SCCP)”.
Durante un periodo di dos luna, miembronan di Rotaract Club of Aruba tawata uni hunto dilanti Dyon Center riba diasabra y dilanti Ling and Sons IGA Super Center riba diadomingo.
Durante e maintanan aki, miembronan tabata tin un lista di material y comestibel cu nan tawata desea di colecta pa asina haci e donacion na e muchanan di Casa Cuna.
Rotaract Club of Aruba a logra colecta mas cu Afl. 5,000 na productonan, cu yudansa di comunidad di Aruba y tambe turistanan cu tawata haci nan compras na Ling and Sons. Pa es motibo, Rotaract Club of Aruba kier a gradici tur esunnan cu a duna un man na e bunita proyecto aki. “Un danki special ta bay na Dyon Center, Ling & Sons, The Palm Island, Lucky Store y Rotary Club of Aruba cu nan sosten y bunita contribucion. Nos ta aprecia boso aporte inmensamente”.
Sin lubida na miembronan di Rotaract Club cu a para e diasabra- y diadomingonan na Dyon Center y na Ling and Sons pa colecta e productonan y tambe cu a pasa un dia dushi riba Diasabra 12 di Mei 2018 cu e muchanan di Casa Cuna riba The Palm Island. E muchanan a gosa hopi y tambe e directora y leidsternan di Casa Cuna a disfruta di un dushi dia hungando den awa y riba e slipnan cu e muchanan.
Pa finalisa Rotaract Club kier a gradici e directora y e leidsternan di Casa Cuna pa a laga e muchanan bai The Palm Island y tambe pa a ricibi Rotaract cu mil amor na Casa Cuna. Pa mas informacion tocante Rotaract Club of Aruba por bishita nan website of nan social media.


text:
Departamento di Comunicacion
E Departamento di Comunicacion su esfuerzo ta pa usa tur medio di comunicacion posible pa comparti e bon nobo di salbacion na henter mundo. Dor cu e comunicacion di e evangelio ta responsabilidad di henter e iglesia, e Departamento di Comunicacion ta involucra den tur e programanan di iglesia, tratando di sirbi e administradornan y departamentonan cu e habilidadnan cu e ta posee of na cua e tin acceso, pa asina publica e programanan ei.
Crea un imagen faborabel di e Iglesia, su mision, bida, testimonio y otro actividadnan, atraves di e uso di e medionan di comunicacion cu ta mas efectivo.
Construi brugnan di speransa.
Objetivo
E objetivo di e Departamento di Comunicacion ta pa alcansa e personanan tanto paden como pafo di e Iglesia, cu un programa di comunicacion habri, responsabel y yena cu speransa, atravez di e uso efectivo di tecnologia contemporanea y metodonan tradicional di comunicacion.
Balornan
- Dedica pa comunica speransa cu un enfoque riba e calidad di bida cu ta alcansa su plenitud den Cristo Jesus.
- Dedica na e relevancia creativo (1 Cor. 9:19).
- Dedica na normanan eleva de exelencia (1 Cor. 3: 13)
- Dedica na expresa tur comunicacion den e contexto di e balornan estrategico di e Iglesia: unidad, crecemento y calidad di bida.
Funcionnan
E departamento ta cumpli actualmente cu e siguiente funcionan básico:
- Noticia y informacion
- Relacion Publico
- Relacion cu medionan di comunicacion y nan programanan
- Comunicacion den tempo di crisis.


text:
19 di yüni próksimo FUNDASHON PRO SOUAX ta organisá: Charla grátis “IMUNIDAT PARLAMENTARIO”
Fundashon Pro Souax i Sentro di bario Souax gustosamente ta invitá habitantenan di bario di Souax, Gato i bisindario i tambe otro interesadonan, na kontinuashon di e “Siklo di Charla riba Tópiko Hurídiko”. Tópiko pa e luna aki lo ta “IMUNIDAT PARLAMENTARIO”. E charla ta tuma lugá djamars 19 di yüni próksimo i e oradó lo ta griffier di Parlamentu di Kòrsou, mr. Silvin Cijntje.
Komo siudadano kiko bo ta pensa di imunidat parlamentario? E t’ei pa sirbi abo; e t’ei pa sirbi e parlamentario òf e t’ei pa sirbi boso tur dos? Komo siudadano ta importante pa bo ta bon na altura di kiko ta imunidat parlamentario i kua ta e demas reglanan a base di kua nos parlamentu i parlamentarionan ta funshoná.
Un parlamentario por papia kiko ku e ke, ofendé, akusá sin ku nada ta bin afó? E loke e parlamentario bisa den parlamento e por bai radio i bisa e mesun kos aki sin konsekuensia? Kon imunidat parlamentario ta poseshoná su mes frente e reglamentu di òrdu di parlamentu?
Durante e charla ku lo ta di 7or pa mitar di 9 anochi na Sentro di bario Souax oradó mr. Silvin Cijntje entre otro lo amplia riba kiko ta imunidat parlamentario i si esaki ta duna e representante di pueblo libertat di ekspreshon apsoluto.
Moderadó lo ta mr. Juny Sluis, presidente di Fundashon Pro Souax.
Entrada ta grátis i lo tin amplio oportunidat pa hasi pregunta.


text:
Na Morgenster un chofer a perde control, ranca hydrant, raspa un mata y finalmente bay dal y kibra un cura di cas
Diamars mainta a drenta informe di un accidente cu hende herida na Morgenster, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chofer di un Suzuki bayendo direccion Oranjestad na dado momento a perde control baha caminda, ranca un hydrant, raspa un mata di kwihi y finalmente bay dal y kibra un cura di cas. Na yegada di e ambulans nan a atende e victima na e sitio mes.


text:
woensdag 14 november 2012 - Ta sumamente importante pa registra adres corecto na Servicio di Impuesto
ORANJESTAD – Servicio di Impuesto ta recorda su clientenan cu ta sumamente importante pa registra adres corecto na Servicio di Impuesto. Esaki ta responsabilidad di cada cliente, pues tanto persona particular como empresa. De lo contrario e clientenan lo no ricibi corespondencia importante, locual na final por resulta den un debe hopi halto sin tin mester y sin cu e cliente tawata na altura di un ke otro te ora cu pone beslag.
Si no registra adres corecto
Si no percura pa registra e adres corecto, esaki por causa un sin fin di consecuencia indesea.
Aki ta sigui algun ehempel di e consecuencianan si no registra adres corecto.
Esakinan ta djis algun ehempel pa concientisa e clientenan riba e consecuencianan di adres incorecto.
Mester tene na cuenta cu den asunto di belasting mayoria corespondencia ta mara na un termino. E terminonan aki ta ‘determinante’. Si cliente no reacciona dentro di termino, e cliente su debe ta keda acumula (interes, boet, gasto) te cu dado momento e cliente lo por haya su mes cu beslag riba su pertenencianan of salario.
Alabes e cliente lo por haya su mes ta regla documentonan (declaracionnan, comprobantenan di entrada y gasto, cartanan di obhecion, peticionnan pa areglo di pago) relaciona cu añanan bieu, sin cu e cliente tin e garantia cu lo tuma esakinan den tratamento. Tur ta depende cuanto tempo a pasa prome cu cliente a reacciona.
Kico mester haci?
Na momento cu cambia adres, ta importante pa registra e adres nobo na Servicio di Impuesto. Persona particular ta yena e formulario ‘Opgaaf persoonsgegevens particulieren’. Pa empresa mester yena e formulario ‘Opgaaf of wijziging adres & telefoon bedrijven’.
Alabes mester agrega un copia di cedula, rijbewijs of paspoort na e formulario. Pa empresa mester pone tambe acerca e comprobante di registracion na Camara di Comercio.
E formularionan menciona ta disponibel tambe riba www.siad.aw.
Despues ta entrega e documentonan na Servicio di Impuesto sea na Camacuri of na Oficina di gobierno na San Nicolas.
Evita cu corespondencia importante no ta yega su destino corecto. Evita acumulacion di debe. Evita beslag.
Asunto di belasting ta importante y Servicio di Impuesto kier mantene un bon relacion cu su clientenan. Pesey Servicio di Impuesto ta haci un apelacion fuerte na tur cliente, tanto persona particular of empresa, pa percura duna adres corecto na Servicio di Impuesto y evita sorpresa desagradabel despues. Duna bo adres nobo awe mes.
GERENCIA DI SERVICIO DI IMPUESTO
14 di november 2012


text:
Athunto e konsehonan prinsipal a base di kua Gabinete Asjes a disidi, na aña 2013, pa traha e hospital nobo den Otrobanda.
Pa esun ku lesa e konsehonan aki e konklushon no por ta otro ku despues ku otronan a papia so pa 50 aña largu, Gabinete Asjes a disidi na un manera responsabel ku awor si ta bai traha un hospital pa Pueblo di Kòrsou, anto den Otrobanda, manera mayoria di Pueblo tabata ke.
Gabinete Asjes no a papia so ni solamente tuma e desishon di forma responsabel, pero tambe tabata e uniko gabinete ku a logra di pone e fondonan nesesario riba e presupuesto di mas aña, e tempu ei, pa realmente realisa e proyekto importante aki.
Komo eks-Prome Minister (7 di yuni 2013 – 31 di augustus 2015) mi ta ‘welcome’ kualke investigashon i/of enkuesta Parlamentario riba e topiko aki of kualke otro topiko.


text:
Maria Sharapova:
NEW YORK: Otro luna Maria Sharapova ta subi tereno di wega atrobe den competencianan mundial di tennis despues di su suspension. El a splica cu si e bolbe y no gana un wega, esaki no ta un fracaso. “si mi tabata tin miedo, lo mi no bolbe”.
Ningun hende a bisami : Maria bo tin cu bolbe na april. Bo por eligi. “Si mi no gana un wega no ta un fracaso, mi a gana cientos di wega. Mi ta hunga pa mi. Hopi aña pasa mi a pensa riba final di mi carera y awor ni esey ta pasa den mi cabez,. Ora mi ta prepara pa termina lo mi sa”, el a indica.
Despues cu TAS a anuncia cu lo reduci e sancion di Sharapova, su bolbimento riba cancha a crea polemica den mundo di tennis pa e “wild cards” cu algun torneo a manda p’e.
Hopi tenista ta kere cu participacion den e torneonan mester ta pa merito propio y no pa invitacion. Esaki Andy Murray tambe a refleha den algun declaracion na The Times.
“Mi ta considera cu un tenista mester gana su bolbimento riba cancha . E torneonan ta haci lo mihor cu nan por relaciona cu nan interesnan. Si nan ta pensa cu treciendo nombernan grandi nan ta yena mas asiento, nan lo haci esey”.
Sharapova tin oportunidad di mehora su ranking te ora e momento ey yega”, Murray ta considera.
Relaciona cu e debate aki WTA a publica un comunicado pa aclarea e situacion. “Maria Sharapova ta converti den hungador disponible pa hunga torneonan di WTA entrante 26 di april despues di 15 luna di suspension. E por solicita y ricibi un cantidad inlimita di invitacion”.


text:
ORANJESTAD (AAN)- Recientemente HammerSharsk manera tur aña ta reuni tur su hungadornan, coachnan, mayornan y sponsernan pa hunto celebra nan Christmas Dinner y pa asina Clausura e aña 2017. Esaki a tuma lugar den Hilton Gran Ballroom caminda un celebracion cu a bai den grandi.
President di Organizacion Sr Gregory Milano a hiba palabra na unda ta gradici HS su coaching staff cu ta dedica henter aña na e muchanan, na e mayornan pa nan confianza y cooperacion y sin duda na nos comision Shark’s Moms cu henter aña ta organisa fundraising pa organiza actividadnan pa e muchanan .
Den nomber di famia completo di HammerSharks kier a desea Aruba completo un bon Pasco y un feliz comienzo di aña 2018,


text:
WILLEMSTAD/ ROTTERDAM – Dia 4 di òktober ultimo, a tumá lugá un evenementu ofisial den ‘Arkadentheater’ na Universidat di Mannheim, Alemania. E anochi a keda organisá pa profesora Dr. Eva Eckkrammer, huntu ku studiantenan di Fakultat Lingwístiko ku a bishitá Kòrsou e aña akí. Invitado spesial di e anochi tabata e kantante kurasoleño Tamara Nivillac ku a duna un tremendo konsierto den su lenga materno Papiamentu.
Dr. Eva Eckkrammer ta profesora di Lingwístika i medionan di komunikashon na Universidat di Mannheim na Alemania. Den añanan ‘90 el a hasí un investigashon sientífiko na Kòrsou i Aruba i a doktorá na 1994 ku un tesis tokante e ròl di tradukshon literario pa lenganan minoritario, manera Papiamentu. Durante su estadia i investigashon na Kòrsou Dr. Eckkrammer a kreá un amor i konekshon inmenso pa ku nos idioma Papiamentu, nos kultura i pais.
P’esei na òktober di aña 2016, ela invita señora Ingrid ‘Ini’ Statia for di Kòrsou pa bini Mannheim pa asina duna un kurso intensivo na su studiantenan dje fakultat ku tabata interesá pa siña e idioma Papiamentu. Un grupo di maso menos 25 studiante a sigui e kurso i denter di korto tempu a siña skirbi i papia Papiamentu. Na aprel di e aña akí, e studiantenan a bishitá Kòrsou durante un biahe di estudio, inisiativa di Prof. Dr. Eckkammer. Huntu ku señora Statia, Prof. Dr. Eckkammer a hinka un programa kultural intensivo den otro kaminda pa dos siman largu e studiantenan a atkerí hopi konosementu di arte, kultura i historia di nos pais.
Nan a bishitá, entre otro, diferente museo, hardin di yerba di Dinah Veeris, galeria di Yubi Kirindongo i tambe nan hasí un bishitá na Parlamento di Kòrsou. Riba djárason 4 di òktober 2017, e studiantenan, bou di guia di nan profesora, a organisá un evenementu den ‘Arkadentheater’ na Universidat di Mannheim den forma di un eksposishon i presentashon kaminda nan a kompartí ku un públiko grandi tur loke nan a siña, mira i eksperensiá durante nan biahe pa Kòrsou. E klousura di e anochi tabata na enkargo di e kantante kurasoleño Tamara Nivillac akompañá riba guitara pa otro yu di tera, Stanley Clementina.
E kansion ‘Hello’ di Adele, ku Tamara a tradusí na Papiamentu na 2016, tabata e promé kansion ku e studiantenan a skucha na Papiamentu i nan promé kontakto i impreshon di e idioma durante e kurso ku nan a sigui. P’esei tabata hopi spesial pa e studiantenan ku Tamara tabata tei presente i ku el a deleita nan ku entre otro su propio kansionnan na Papiamentu. Inolvidabel tabata e momentu final kaminda henter e sala a kanta na bos haltu e refran di e kansion klásiko i bunita na Papiamentu, ‘Atardí’.